10 έξυπνοι τρόποι για να κατακτήσεις έναν λόρδο - Sarah MacLean - Θεματοφύλακες Λόγω Τεχνών\nΑρχική Σειρές: Μεταφρασμένη Λογοτεχνία 10 έξυπνοι τρόποι για να κατακτήσεις έναν λόρδο - Sarah MacLean\n10 έξυπνοι τρόποι για να κατακτήσεις έναν λόρδο – Sarah MacLean\nΣυνεχίζω τη σειρά ‘‘Η αριθμητική του έρωτα” με το δεύτερο βιβλίο της σειράς, ”10 έξυπνοι τρόποι για να κατακτήσεις έναν λόρδο’‘.\nΑυτή τη φορά μεταφέρομαι λίγα χρόνια πιο πίσω, στη δεύτερη δεκαετία του 1800. Ω, και τι έκπληξη με περίμενε. Συναντώ ξανά τη λαίδη Τζορτζιάνα – ήταν το τελευταίο μέλος της λέσχης του Έκπτωτου Αγγέλου – και μαθαίνω περισσότερες λεπτομέρειες για τη ζωή της.\nΌσοι θα έχετε διαβάσει το βιβλίο «Η βασίλισσα του υποκόσμου» της Sarah McLean – είναι το τέταρτο βιβλίο της σειράς «Γοητευτικοί Τυχοδιώκτες» – θα καταλάβετε σε ποια αναφέρομαι. Την εξαφάνιση της λαίδης Τζορτζιάνας αναλαμβάνει να εξιχνιάσει ο λόρδος Νίκολας Σεντ Τζον. Τα ίχνη τον οδηγούν στο όμορφο Γιόρκσαϊρ και στην πόρτα της λαίδης Ίζαμπελ Τάουνσεντ.\nΗ Ίζαμπελ κοίταξε την χλωμή, εξαντλημένη κοπέλα που καθόταν μπροστά της σε μια χαμηλή, στενή κούνια… Με μάτια διάπλατα ανοιχτά από φόβο, η νεαρή γυναίκα στάθηκε μπροστά της κρατώντας μια μικρή τσάντα ταξιδιού. Η Ίζαμπελ χαμογέλασε. «Είστε η Τζορτζιάνα».\nΊζαμπελ. Η συνάντησή τους επεισοδιακή. Μια γυναίκα με δυναμικό χαρακτήρα, μια αντισυμβατική γυναίκα που θα έκανε οτιδήποτε ώστε να προστατέψει τη χρεωμένη οικία που της άφησε ο χαρτοπαίχτης πατέρας της. Έχει να φροντίσει τον μικρό της αδερφό, αλλά και να κρατήσει σε απόσταση τους ανεπιθύμητους μνηστήρες ώστε να μην αποκαλυφθεί ένα καλά κρυμμένο μυστικό. Η Ίζαμπελ είναι μια δυναμική λαίδη, που δεν ντρέπεται να ανέβει σε μια στέγη για να την επισκευάσει φορώντας παντελόνι.\n«Λαίδη Ίζαμπελ, γιατί επισκευάζετε τη στέγη;»\nΉταν μπροστά του και το κεφάλι της στράφηκε ελαφρά καθώς κατέγραφε την ερώτηση. Μετά από μια παύση είπε: «Επειδή στάζει».\nΗ γυναίκα αυτή μπορούσε να δοκιμάσει την υπομονή ενός αγίου. Πραγματικά!\nΝίκολας. Ένας απόμακρος άντρας που δεν πιστεύει στην αγάπη. Βλέποντας τον πατέρα του να λιώνει για τον έρωτα της ζωής του, και έχοντας μια μητέρα που τους έχει εγκαταλείψει, δεν τρέφει ρομαντικές ελπίδες. Η κοσμοθεωρία του έρχεται να ενισχυθεί από την προδοσία μιας γυναίκας.\nΝίκολας και Ίζαμπελ. Μα τι γυναίκα είναι αυτή; Αναρωτιέται ο Νίκολας βλέποντας την λαίδη Ίζαμπελ να συμπεριφέρεται σκανδαλωδώς ντυμένη με αντρικά παντελόνια. Όσο η Ίζαμπελ θέλει να τον κρατήσει μακριά, άλλο τόσο εκείνος αλλά και η μοίρα τούς θέλει μαζί. Με αφορμή την αξιολόγηση κάποιων αγαλμάτων που είχε στην κατοχή της η λαίδη, ο Νίκολας εισβάλλει στη ζωή της άλλα και στο σπίτι της. Κι από κει και πέρα ξεκινούν οι μπελάδες, αλλά και το νήμα που υφαίνει η μοίρα για να τους φέρει πιο κοντά.\nΘα καταφέρουν αυτοί οι δύο διαφορετικοί άνθρωποι με τις τόσο αντίθετες αντιλήψεις, χαρακτήρες, τρόπο ζωής και σκέψης, ν’ αφήσουν στην άκρη τους ενδοιασμούς τους δίνοντας μια ευκαιρία στην έλξη που ανθίζει μεταξύ τους; Για το τέλος θα αφήσω τις καταπληκτικές συμβουλές που δίνει το περιοδικό Γούνες και Μαργαριτάρια για το πώς να κατακτήσετε έναν λόρδο… Κι αν σας έχω εξάψει την περιέργεια, δεν έχετε παρά να διαβάσετε το βιβλίο!\nΓια άλλη μια φορά η γραφή της Sarah MacLean με ταξίδεψε σε γνώριμα μονοπάτια. Ο έρωτας έχει τον πρωταγωνιστικό ρόλο και σ’ αυτή τη σειρά. Απολαμβάνω να διαβάζω για τις δυναμικές γυναίκες που είναι αντίθετες με την εποχή τους, αλλά και τα κρυφά μηνύματα που περνάει η συγγραφέας. Τα αμαρτήματα των γονέων που φτάνουν να γκρεμίζουν ή να θέτουν τα θεμέλια της ζωής των παιδιών τους και να καταρρίπτουν την εμπιστοσύνη, τη χαρά, την αγάπη, ενισχύοντας το αίσθημα της εγκατάλειψης, τη χαμηλή αυτοπεποίθηση, αλλά και τα τραύματα που τους ακολουθούν καθ’ όλη τη διάρκεια της ζωής τους.\nΠερίληψη: «Ο λόρδος Νίκολας είναι ένα πραγματικό υπόδειγμα αρρενωπής γοητείας και ανδρισμού. Και τα μάτια του, αγαπητή αναγνώστρια, τόσο γαλανά!»\nΑλλά η Ίζαμπελ πρέπει να είναι επιφυλακτική και να μην κάνει τίποτα απερίσκεπτο… όπως να ερωτευτεί με πάθος τον λόρδο Νίκολας!\nΤίτλος: 10 έξυπνοι τρόποι για να κατακτήσεις έναν λόρδο\nΜεταφραστής: Νινέττα Οράτου\nΣειρά: Η αριθμητική του έρωτα\nΠροηγούμενο άρθροΈνα πουλί πάνω σε σύρμα – Γιώργος Κόκκινος\nΕπόμενο άρθροΤα γενεθλιομπλεξίματα της Μαρίνας – Ελένη Πάτση


Ευρεία σύσκεψη στην περιφερειακή ενότητα Σερρών (Βίντεο) - Galaksias.Gr Ειδήσεις και Άμεση Ενημέρωση\nΑρχική/Τοπικές Ειδήσεις/Μακεδονία/Κεντρική Μακεδονία/Ευρεία σύσκεψη στην περιφερειακή ενότητα Σερρών (Βίντεο)\nΕνωτικό μήνυμα έστειλαν εκκλησία και τοπικοί φορείς στις Σέρρες για την αναγκαιότητα του εμβολιασμού. Σε ευρεία σύσκεψη της Περιφερειακής Ηνότητας μετά από παρέμβαση του Μητροπολίτη Σερρών Θεολόγου κατέληξαν σε κοινή δήλωση ότι τον πρώτο λόγο για την αντιμετώπιση της πανδημίας έχει η ιατρική επιστήμη.\nΗ Εκκλησία και φορείς των Σερρών συναντήθηκαν μετά την πρωτοβουλία του Μητροπολίτη Θεολόγου. Παρόντες, όλοι οι Μητροπολίτες της Περιφερειακής ενότητας, βουλευτές, Δήμαρχοι, ο Νομίατρος της Περιφέρειας, φορείς του ιατρικού κόσμου, εκπρόσωποι της Αστυνομίας και άλλοι φορεί. Το κοινό μήνυμα – έκκληση προς τους Σερραίους ήταν να εμβολιασούν άμεσα. “Ο εμβολιασμός δεν συνδέται με την πίστη, είναι ένα δώρο θεού” αναφέρει το κοινό ψήφισμα.\nΕυρεία σύσκεψη για την πανδημία του κορωνοϊού\nΕυρεία σύσκεψη συγκλήθηκε την Τρίτη 21 Δεκεμβρίου 2021 στην αίθουσα «Κ. ΚΑΡΑΜΑΝΛΗΣ» του Διοικητηρίου των Σερρών, με θέμα την αντιμετώπιση της πανδημίας του κορωνοϊού. Την σύσκεψη συγκάλεσε ο Αντιπεριφερειάρχης Σερρών κ. Παναγιώτης Σπυρόπουλος, κατόπιν σχετικής πρότασης και εισήγησης του Σεβασμιωτάτου Μητροπολίτη Σερρών & Νιγρίτης κκ. Θεολόγου. Μετείχαν ο Αντιπεριφερειάρχης Σερρών κ. Παναγιώτης Σπυρόπουλος, ο Μητροπολίτης Σερρών και Νιγρίτης κκ. Θεολόγος, ο Μητροπολίτης Σιδηροκάστρου κκ. Μακάριος, ο Μητροπολίτης Ζιχνών και Νευροκοπίου κκ. Ιερόθεος, η βουλευτής Σερρών και Κοινοβουλευτική Εκπρόσωπος κα Φωτεινή Αραμπατζή, ο βουλευτής Σερρών κ. Θεόφιλος Λεονταρίδης, βουλευτής Σερρών κ. Αβραμάκης Ελευθέριος, ο Δήμαρχος Σερραίων κ. Αλέξανδρος Χρυσάφης, ο Δήμαρχος Ηράκλειας κ. Γεώργιος Κουτσάκης, ο Δήμαρχος Νέας Ζίχνης κ. Παντελής Μπόζης, ο Δήμαρχος Εμμανουήλ Παππά κ. Δημήτριος Νότας, ο Δήμαρχος Βισαλτίας κ. Αθανάσιος Μασλαρινός, ο Διοικητής του Γενικού Νοσοκομείου Σερρών κ. Νικόλαος Φαρμάκης, ο Πρόεδρος του Δικηγορικού Συλλόγου Σερρών κ. Παναγιώτης Καρίπογλου, ο Πρόεδρος του Εμπορικού και Βιομηχανικού Επιμελητηρίου Σερρών κ. Αθανάσιος Μαλλιαράς, ο Πρόεδρος της ΟΕΒΕΣ κ. Σωτήριος Κοτσαμπάς, η Πρόεδρος του Εμπορικού Συλλόγου κα Κυριακή Μηλίγκα, ο Πρόεδρος του Ιατρικού Συλλόγου Σερρών κ. Άγγελος Βάκαλος, η εκπρόσωπος του Υπουργού Υποδομών και Μεταφορών, ο εκπρόσωπος του Δημάρχου Σιντικής, Αντιδήμαρχος κ. Ευστάθιος Ζαπρίδης, ο εκπρόσωπος του βουλευτή Σερρών κ. Αναστασίου Χατζηβασιλείου.\nΈγινε αναλυτική εκτίμηση των δεδομένων στην Π.Ε. Σερρών από τους παρισταμένους Νομίατρο κ. Αναστάσιο Αναστασιάδη και τον Δ/ντη της Ιατρικής Υπηρεσίας του Νοσοκομείου Σερρών και εντεταλμένο περιφερειακό σύμβουλο Υγείας κ. Δημήτριο Μπαλαξή. Αποφασίσθηκε η εντατικοποίηση της προσπάθειας για την προώθηση του εμβολιασμού και για την ουσιαστική ενίσχυση του Νοσοκομείου Σερρών.\nΗ κοινή δήλωση έχει, επί λέξει, ως εξής:\nΗ πανδημία του κορωνοϊού, που ενέσκηψε πριν από δύο χρόνια, και πλήττει όλη την υφήλιο, μη διακρίνοντας έθνη, φυλές, θρησκείες, γλώσσες, ανέτρεψε πολλά από όσα, όλοι μας, θεωρούσαμε έως τότε δεδομένα. Και, κυρίως, οδήγησε σε τραγικές απώλειες συνανθρώπων μας.\nΙδιαίτερα η περιοχή μας, ήτοι ο Νομός Σερρών, επλήγη σφοδρότατα από την πανδημία COVID-19 και εκατοντάδες συμπολίτες μας έπεσαν, δυστυχώς, θύματα του φονικού αυτού ιού, ενώ πολλαπλάσιοι αγωνίζονται ακόμη για την ζωή τους και την ποιότητά της.\nΗ Πολιτεία έλαβε περιοριστικά μέτρα, με σκοπό την αναχαίτισή της και την διαφύλαξη της ζωής των συνανθρώπων μας, έως ότου η επιστήμη καταφέρει να βρει τα μέσα θεραπείας στην ενσκήψασα πανδημία.\nΚαι όντως, η ιατρική επιστήμη, που αποτελεί δώρο Θεού, κατάφερε να δώσει στην ανθρωπότητα το όπλο εκείνο, το οποίο αποτελεσματικά, όπως διαβεβαιώνουν έγκριτοι επιστήμονες σε όλο τον κόσμο, μπορεί να σώσει ανθρώπινες ζωές. ΤΟ ΕΜΒΟΛΙΟ. Όπως αποδεικνύεται καθημερινά, τόσο στην πατρίδα μας, όσο και σε όλον τον κόσμο, το εμβόλιο συνιστά μαζί με τη χρήση μάσκας και την κοινωνική αποστασιοποίηση αποτελεσματική ασπίδα κατά της βαριάς νόσησης και της κατάληξης.\nΔυστυχώς, η συντριπτική πλειονότητα των συνανθρώπων μας, που χάνεται στα κρεβάτια του πόνου, δεν είχε αξιοποιήσει αυτό το σωτήριο επίτευγμα της επιστήμης. Ο εμβολιασμός δεν συνδέεται με την πίστη, αλλά, ως καθαρώς επιστημονικό και κατ’ ακρίβεια ιατρικό θέμα, αφορά στην προστασία του θείου δώρου της ανθρώπινης ζωής έναντι του θανάτου. Τον πρώτο και αποκλειστικό λόγο στο θέμα αυτό τον έχει η ιατρική επιστήμη. Για τον λόγο αυτό, απευθύνουμε έκκληση και παράκληση προς τους συμπολίτες μας εκείνους, που δεν έχουν, ακόμη, αξιοποιήσει το δώρο αυτό της επιστήμης και δεν είναι γι’ αυτούς αντικειμενικώς απαγορευτικός για ιατρικούς και μόνο λόγους ο εμβολιασμός τους κατά της COVID-19, να σπεύσουν στα εμβολιαστικά κέντρα και να προστατεύσουν την ζωή τους, την ζωή των οικείων τους, αλλά και την ευστάθεια της κοινωνίας μας από τον κίνδυνο. Αυτονόητη και επιβεβλημένη είναι βεβαίως πρωτίστως η σχολαστική τήρηση όλων των μέτρων υγειονομικής προστασίας από την COVID-19, που είναι υποχρέωση όλων μας.\nΗ αντιμετώπιση του κινδύνου βρίσκεται κατά μεγάλο μέρος και στα δικά μας χέρια και κυρίως στην σύνεση, την προσοχή και την υγιή καλλιέργεια της προσωπικής και κοινωνικής μας ευθύνης. Ενωμένοι με καθαρή σκέψη και ψυχραιμία μπορούμε να αντιμετωπίζουμε και αυτή την κρίση. Ας μην αφήσουμε την ευκαιρία ανεκμετάλλευτη. Το διακύβευμα είναι η ίδια η ζωή.


Ανάλυση / Το Ισραήλ αντιμετωπίζει υψηλό κίνδυνο τρομοκρατικού πολέμου στην Ιερουσαλήμ. – NewSalamina\nHome Διεθνή, Τρομοκρατία. Ανάλυση / Το Ισραήλ αντιμετωπίζει υψηλό κίνδυνο τρομοκρατικού πολέμου στην Ιερουσαλήμ.\nΗ Ιερουσαλήμ αντιμετωπίζει υψηλή τρομοκρατική απειλή (Φωτογραφία: Pixabay)\nΜια πολύνεκρη επίθεση στην Ιερουσαλήμ την Κυριακή είναι το τελευταίο μήνυμα ότι οι τρομοκράτες επικεντρώνονται στην πρωτεύουσα του Ισραήλ σε μια προσπάθεια να πυροδοτήσουν την κλιμάκωση της βίας. Η πόλη αντιμετωπίζει τώρα μια αυξημένη τρομοκρατική απειλή για το άμεσο μέλλον, καθώς οι αξιωματούχοι ασφαλείας καταρτίζουν νέα σχέδια για να αντιμετωπίσουν την επικίνδυνη τάση πριν ξεσπάσει ένα μεγάλο κύμα τρόμου.\nΈνας τρομοκράτης οπλισμένος με ένα υποπολυβόλο άνοιξε πυρ εναντίον Ισραηλινών πολιτών στην Παλιά Πόλη, σκοτώνοντας έναν και τραυματίζοντας τέσσερις, εκ των οποίων ο ένας σοβαρά. Οι αστυνομικοί στο σημείο επέστρεψαν πυροβολώντας και εξόντωσαν τον δράστη, έναν άνδρα από την ανατολική Ιερουσαλήμ που συνδέεται με τη Χαμάς.\nΣε αντίθεση με προηγούμενες επιθέσεις που πραγματοποιήθηκαν με αυτοσχέδια όπλα, ο επιτιθέμενος χρησιμοποίησε μια ισχυρή Beretta M12, που συνήθως ήταν διαθέσιμη μόνο σε στρατιωτικές και αστυνομικές δυνάμεις.\nΜεγάλες δυνάμεις της αστυνομίας αναπτύχθηκαν στο σημείο μετά τον πυροβολισμό. Ο Πρωθυπουργός Naftali Bennett διέταξε πρόσθετη επαγρύπνηση ασφαλείας για την αποτροπή περισσότερων επιθέσεων. Σημειωτέον, αυτό ήταν το δεύτερο τρομοκρατικό περιστατικό στην Ιερουσαλήμ τις τελευταίες ημέρες, μετά από μαχαίρι δύο συνοριακών αστυνομικών την περασμένη εβδομάδα.\nΗ Χαμάς βλέπει την Ιερουσαλήμ.\nΟι τελευταίες επιθέσεις ακολουθούν τις εντατικές προσπάθειες των τρομοκρατικών πυρήνων να πραγματοποιήσουν επιθέσεις μεγάλης κλίμακας στην Ιερουσαλήμ. Στα τέλη Σεπτεμβρίου, οι δυνάμεις ασφαλείας απέτρεψαν μια μεγάλη βομβιστική επίθεση στην πρωτεύουσα αφού ανακάλυψαν μια μεγάλη κρύπτη εκρηκτικών στη Δυτική Όχθη. Μια άλλη σοβαρή επίθεση, η οποία παραμένει υπό διαταγή φίμωσης, αποτράπηκε εβδομάδες νωρίτερα.\nΕκπρόσωπος της Χαμάς χαιρέτισε την τελευταία επίθεση και δεσμεύτηκε να συνεχίσει τον αγώνα κατά του Ισραήλ στην Ιερουσαλήμ, σηματοδοτώντας ότι αναμένονται περισσότερες επιθέσεις. Η τρομοκρατική ομάδα βλέπει όλο και περισσότερο την πόλη ως ένα εξαιρετικά φορτισμένο ζήτημα που μπορεί να εκμεταλλευτεί για να εμπνεύσει ριζοσπαστικά συναισθήματα και περισσότερο τρόμο και βία.\nΣημειωτέον, η σύγκρουση στη Γάζα τον Μάιο του τρέχοντος έτους πυροδοτήθηκε από ένα φράγμα ρουκετών της Χαμάς με στόχο την Ιερουσαλήμ. Η ομάδα καθώς και οι ανεξάρτητοι επιτιθέμενοι είναι πλέον πιθανό να επικεντρώσουν περισσότερες προσπάθειες για να πυροδοτήσουν ένα ευρύτερο κύμα τρομοκρατίας στην πρωτεύουσα.\nΤο αυξημένο επίπεδο απειλής στην Ιερουσαλήμ θα αναγκάσει τις δυνάμεις ασφαλείας να κάνουν ισχυρότερες κινήσεις για να σταματήσουν τις επιθέσεις και να εξουδετερώσουν πιθανές συνωμοσίες εκ των προτέρων. Εάν το Ισραήλ αποτύχει να δράσει, μπορεί να αντιμετωπίσει μια κλιμακούμενη τρομοκρατική εκστρατεία που θα μπορούσε να εξαπλωθεί στη Δυτική Όχθη και στη Γάζα, όπου η Χαμάς και η Ισλαμική Τζιχάντ προετοιμάζονται ήδη για τον επόμενο πόλεμο .\nΟι εντάσεις φουντώνουν τη στιγμή που ο Ισραηλινός Στρατός ξεκίνησε μια μεγάλης κλίμακας άσκηση για να προετοιμαστεί για μια βίαιη έκρηξη σε πολλαπλά παλαιστινιακά μέτωπα. Δυνάμεις από ολόκληρο τον στρατό, συμπεριλαμβανομένων χιλιάδων εφέδρων στρατιωτών, θα συμμετάσχουν στην άσκηση για να ενισχύσουν την ετοιμότητά τους για μάχη κατά των τρομοκρατών στη Δυτική Όχθη και τη Γάζα, ανέφερε το IDF.


Κυριακή, 19-Αυγ-2018 13:52\n"Έφυγε" από τη ζωή σήμερα τα ξημερώματα σε ηλικία 33 ετών η δημοσιογράφος Νατάσα Βαρελά. Η Νατάσα Βαρελά γεννήθηκε στα Μέγαρα το 1985 και, μετά την ολοκλήρωση των λυκειακών της σπουδών, φοίτησε στο Τμήμα Επικοινωνίας και Μέσων Μαζικής Ενημέρωσης του Καποδιστριακού Πανεπιστημίου Αθηνών.\nΌπως αναφέρει στη σχετική ανακοίνωσή της η ΕΣΗΕΑ "τη δημοσιογραφική της πορεία ξεκίνησε το 2006 στην εφημερίδα "ΧΩΡΑ", ενώ στη συνέχεια εργάστηκε στο ελεύθερο ρεπορτάζ της εφημερίδας "FINAΝCIAL BOX". Παράλληλα, απασχολήθηκε για σύντομο χρονικό διάστημα σε ένθετο της εφημερίδας "ΑΔΕΣΜΕΥΤΟΣ ΤΥΠΟΣ", ενώ από το Μάιο του 2007 και επί σειρά ετών, δούλεψε στον Τ/Σ "EXTRA 3", όπου παρουσίαζε το βραδινό δελτίο ειδήσεων. Τελευταία της συνεργασία έμελλε να είναι ο Τ/Σ "EPSILON TV", στον οποίον η άτυχη συνάδελφος εργαζόταν το τελευταίο διάστημα".\n"Η Νατάσα Βαρελά υπήρξε μία ικανή και ταλαντούχα δημοσιογράφος, που, στον σύντομο βίο της, επέδειξε δημιουργικότητα, συνέπεια και εργατικότητα. Είναι άδικο να χάνονται από τη ζωή νέοι άνθρωποι χωρίς να προλάβουν να γευτούν τους καρπούς των προσπαθειών τους", σημειώνει.\nΤο Διοικητικό Συμβούλιο ΕΣΗΕΑ "συλλυπείται την οικογένειά της και αποχαιρετά την αδικοχαμένη συνάδελφο, η οποία έφυγε τόσο πρόωρα και ξαφνικά από τη ζωή".\nΣυλλυπητήρια από Δ. Τζανακόπουλο\n"Για τον πρόωρο χαμό της δημοσιογράφου Νατάσας Βαρελά, θερμά συλλυπητήρια στην οικογένεια και τους οικείους της", ήταν το συλλυπητήριο μήνυμα του κυβερνητικού εκπροσώπου Δημήτρη Τζανακόπουλου.\nΝΔ: Ειλικρινή συλλυπητήρια στην οικογένεια της Νατάσας Βαρελά\nΤα συλλυπητήρια της για τον θάνατο της δημοσιογράφου Νατάσας Βαρελά, εξέφρασε με ανακοίνωση της η ΝΔ:\n"H Νέα Δημοκρατία εκφράζει τα ειλικρινή της συλλυπητήρια στην οικογένεια, τους συναδέλφους και τους φίλους της δημοσιογράφου Νατάσας Βαρελά για τον τόσο αδόκητο και πρόωρο θάνατο της".\nΣΥΡΙΖΑ: Έφυγε πρόωρα από τη ζωή\nΜε ανακοίνωσή του ο ΣΥΡΙΖΑ εκφράζει τα συλλυπητήριά του για την απώλεια της Νατάσας Βαρελά: "Ο ΣΥΡΙΖΑ εκφράζει τα θερμά του συλλυπητήρια στην οικογένεια και τους συναδέλφους της δημοσιογράφου Νατάσας Βαρελά που τόσο πρόωρα έφυγε από τη ζωή".\nΈνωση Κεντρώων: Συλλυπητήρια στην οικογένειά της\nΤη βαθιά της θλίψη για τον πρόωρο θάνατο της δημοσιογράφου εξέφρασε με ανακοίνωσή της η Ένωση Κεντρώων. Συγκεκριμένα αναφέρει: "Η Ένωση Κεντρώων εκφράζει την βαθιά της θλίψη για τον πρόωρο θάνατο της δημοσιογράφου Νατάσας Βαρελά. Συλλυπητήρια στην οικογένειά της και στους οικείους της".


Ιστολόγιο "Ο Παιδαγωγός": Αυγούστου 2012\nΗ ιδέα για ένα βιβλίο που να αφορά την κουλτούρα του πορνό ήρθε στον Κέβιν Σκοτ (Kevin Scott) τη μέρα που η κόρη του αποφάσισε πως έπρεπε απαξάπαντος να αποκτήσει ένα πόνι «Μπρατζ». Επί μήνες το πεντάχρονο κορίτσι τον παρακαλούσε να της πάρει μία κούκλα «Μπρατζ» -με τακούνι-στιλέτο, δικτυωτό καλτσόν, μίνι φούστα, και πελώρια κουταβίσια μάτια στο υπερμέγεθες κεφάλι.\nΣε μία αγορά που πουλάει ψηλοτάκουνες γόβες για μωρά και τάνγκα για προέφηβες, δεν χρειάζεται να είναι κανείς μεγαλοφυΐα για να δει πως το σεξ -για να μην πούμε το πορνό- εισβάλει στις ζωές μας\nΗ Γιόγκα στην Εκπαίδευση (π.Αρσένιος Βλιαγκόφτης)\nΕπειδή κάποιοι φρόντισαν -σκόπιμα ή λόγω άγνοιας και επιπολαιότητας;- να εισάγουν την Γιόγκα στην επιμόρφωση νεοδιορίστων εκπαιδευτικών,\nεπιλέξαμε να δημοσιεύσουμε την συνέντευξη που ακολουθεί:\n«Ποιος είναι ο αληθινός σκοπός της γιόγκα; Αυτούς που ζητούν στην κίνηση την ομορφιά, τους παραπέμπουμε στα κέντρα ομορφιάς. Εκείνους που θέλουν με τη γιόγκα να φορμάρουν το σώμα τους, τους συνιστούμε να παν στα κέντρα φυσιοθεραπευτικής αγωγής. Γιατί», προσέξτε, «γιατί», λέγει ο γκουρού Σατυανάντα, «στα κέντρα της γιόγκα θα πρέπει μόνον ο σκοπός της αναπτύξεως της συνειδητότητάς σου να σε φέρει. Με αυτό το πνεύμα», συνεχίζει ο γκουρού, «και μόνον, έχουμε θέσει σε λειτουργία αρκετά ανά τον κόσμο άσραμ».\nΤι γίνεται όμως; Γιατί επέλεξαν οι Ινδοί γκουρού να παρουσιάζουν κατ’ αυτόν τον τρόπο τη γιόγκα στη Δύση; Διαπίστωσαν, αγαπητοί φίλοι, ότι οι δυτικοί άνθρωποι έχουν σε μεγάλη υπόληψη την επιστήμη, τον ορθό λόγο, τον ορθολογισμό. Διαπίστωσαν επίσης ότι η μεγάλη πλειοψηφία των δυτικών δεν θα ήταν πρόθυμοι ν’ αλλάξουν τη θρησκεία τους και να ασπασθούν, ας πούμε, τον Ινδουισμό ή το Βουδισμό, διότι και στον Βουδισμό υπάρχει η γιόγκα· ο Βουδισμός είναι μια εξέλιξη, αν θέλετε, του Ινδουισμού, έτσι να το πούμε πολύ απλά, κι εκεί υπάρχει γιόγκα. Δεν είναι πρόθυμοι οι δυτικοί, εκ πρώτης όψεως, να αφήσουν τα δικά τους τα πιστεύω και να γίνουν βουδιστές ή ινδουιστές, γι’ αυτό λοιπόν και δεν τους λένε ότι είναι η γιόγκα αναπόσπαστο τμήμα μιας θρησκείας, συγκεκριμένα του Ινδουισμού ή του Βουδισμού, αλλά τους λένε ότι είναι ουδέτερο θρησκευτικά, ότι είναι μια επιστήμη, ότι είναι μια γυμναστική. Άρα λοιπόν\nΕτικέτες Γιόγκα, Θρησκευτικά\nΘεέ μου κάνε με…τηλεόραση (έκθεση παιδιού Β δημοτικού)\n“ΘΕΕ ΜΟΥ, ΑΠΟΨΕ ΣΟΥ ΖΗΤΑΩ ΚΑΤΙ ΠΟΥ ΤΟ ΘΕΛΩ ΠΑΡΑ ΠΟΛΥ. ΘΕΛΩ ΝΑ ΜΕ ΚΑΝΕΙΣ ΤΗΛΕΟΡΑΣΗ. ΘΕΛΩ ΝΑ ΠΑΡΩ ΤΗ ΘΕΣΗ ΤΗΣ ΤΗΛΕΟΡΑΣΗΣ ΠΟΥ ΕΙΝΑΙ ΣΤΟ ΣΠΙΤΙ ΜΟΥ.\nΘΕΛΩ ΝΑ ΕΙΜΑΙ ΤΟ ΚΕΝΤΡΟ ΤΗΣ ΠΡΟΣΟΧΗΣ\nΚΑΙ ΝΑ ΜΕ ΑΚΟΥΝΕ ΟΙ ΑΛΛΟΙ ΧΩΡΙΣ ΔΙΑΚΟΠΕΣ Η ΕΡΩΤΗΣΕΙΣ.\nΘΕΛΩ ΝΑ ΝΙΩΘΩ ΟΤΙ Η ΟΙΚΟΓΕΝΕΙΑ ΜΟΥ ΑΦΗΝΕΙ ΤΑ ΠΑΝΤΑ ΣΤΗΝ ΑΚΡΗ, ΠΟΤΕ ΠΟΤΕ,\nΜΟΝΟ ΚΑΙ ΜΟΝΟ ΓΙΑ ΝΑ ΠΕΡΑΣΕΙ ΛΙΓΟ ΧΡΟΝΟ ΜΕ ΜΕΝΑ.\nΤην δασκάλα που την διάβασε (καθώς βαθμολογούσε) την έκανε να κλάψει. Ο σύζυγός της που μόλις είχε μπει στο σπίτι, τη είδε και…\n-Τι συμβαίνει; τη ρώτησε.\n-Διάβασε αυτή την έκθεση, την έχει γράψει ένας μαθητής μου, του απάντησε.\n-Θεέ μου, το καημένο το παιδί. Τι αδιάφοροι γονείς είναι αυτοί, απάντησε με λυπη ο σύζυγος!\n-Αυτή η έκθεση είναι του γυιού μας!..”\nΈκθεση από μαθητή Δευτέρας δημοτικού με θέμα: ” ΤΙ ΘΕΛΩ ΝΑ ΖΗΤΗΣΩ ΑΠΟ ΤΟ ΘΕΟ”.\nΜια γενοκτονία που συμβαίνει μπροστά στα μάτια μας. Συμβαίνει σε εμάς τους ίδιους. Την βλέπουμε;\nΟ ασπασμός της Παναγίας ( του μοναχού Μωυσή, Αγιορείτη)\nΟι ταπεινοί και ευλογημένοι προσκυνητές των εικόνων της Παντάνασσας καταθέτουν τον πόνο τους, το πρόβλημά τους, το αίτημά τους, τη δυσκολία τους. Η πονεμένη μητέρα Παναγία τους δέχεται όλους, τους ακούει, τους παρηγορεί, τους σφουγγίζει ιδρώτες και δάκρυα, τους ασπάζεται, τους εγκαρδιώνει. Πόνεσε η Πανάχραντη πολύ και γνωρίζει να συμπονά, να συντρέχει, να δέεται συνεχώς. Μονές, εκκλησίες, εκκλησάκια, προσκυνητάρια, θυμίζουν τη χάρη της. Άπειρα τα αφιερώματα δεήσεων. Πλούσια τα δώρα ευχαριστιών. Εικόνες μουλιασμένες στο δάκρυ των ευλαβών προσκυνητών. Κάποτε δακρύζει και η ίδια η εικονιζόμενη Μεσίτρια και Πρέσβειρα όλων των πιστών.\nΗ κάθε εικόνα της έχει μια ιδιαίτερη ιστορία κι ένα ξεχωριστό, χαρακτηριστικό όνομα.\nΗ υπέροχη κυρία Ντεφάρ από την Αιθιοπία\n.Συγκλόνισε το Ολυμπιακό στάδιο του Λονδίνου η χρυσή Ολυμπιονίκης στην κούρσα των 5.000 χιλιομέτρων\nΗ Μεσερέτ Ντεφάρ, αυτή η μικροσκοπική κυρία από την Αιθιοπία δεν είχε καλή χρονιά.\nΜετά το χρυσό που είχε κατακτήσει στην Αθήνα το 2004, στα 5.000 χιλιόμετρα και το χάλκινο στο Πεκίνο, το 2008, έδειχνε να βρίσκεται σε πτώση.\nΕξάλλου είχε πατήσει και τα 28 και σε αυτά τα αγωνίσματα βγαίνουν διαρκώς νέα «φυντάνια».\nΗ Ντεφάρ, που περνά πολύ καιρό στην Ελλάδα, χώρα που την αγαπά όσο και τη δική της, πριν από την μεγάλη κούρσα, χθες το βράδυ στο Λονδίνο, έβαλε στον κόρφο της την εικόνα της Παναγίας.\nΚι έτρεξε όπως αυτή ξέρει.\nΜετά το καμπανάκι, άφησε πίσω τη συμπατριώτισσά της Τιρουνές Ντιμπάμπα, κι έφυγε προς τον τερματισμό. Ήταν η πρώτη με χρόνο 15:04:25.\nΚαι μετά έκλαψε. Έβγαλε την εικόνα της Παναγίας και την έδειχνε σε ολόκληρο το γήπεδο που την χειροκροτούσε. Για να δείξει από που άντλησε τη δύναμή της.\nΕίχε επιστρέψει εκεί που ανήκε. Στην κορυφή.\nΓια την ιστορία. Η Ντιμπάμπα δεν άντεξε. Τερμάτισε τρίτη, ενώ το αργυρό μετάλλιο πήγε στην Βίβιαν Τσέρουγιοτ από την Κένυα.\nΗ χρυσή Ολυμπιονίκης που προπονείται στην Ελλάδα, νέα ομολογήτρια της χριστιανοσύνης στους Ολυμπιακούς Αγώνες του Λονδίνου!!\nΗ Ντεφάρ ανταμείφθηκε με το χρυσό μετάλλιο, στην πιο σημαντική διοργάνωση της χρονιάς, καθώς σε όλη τη διάρκειά της δεν είχε καταφέρει να πάρει πρωτιά σε κάποια διοργάνωση και μεσούσης της προετοιμασίας της άλλαξε πρόγραμμα εκγύμνασης και διατροφής. Τελικά, όπως αποδείχτηκε ορθά έπραξε.\nἙλένη Φωκά: Ἡ δασκάλα ἀπὸ τὰ κατεχόμενα τῆς Κύπρου μιλᾶ γιὰ τὰ μαθήματα τῶν Θρησκευτικῶν καὶ τῆς Ἱστορίας\nΕτικέτες Θρησκευτικά, Κύπρος, ΠΑΙΔΕΙΑ\nΆλλος είναι θεολόγος και δεν αφήνει τους ανθρώπους να κοινωνούν, για να μην κολλήσουν έιτζ! Είναι από αυτούς που τους έστειλε στην Θεολογική Σχολή το κομπιούτερ! Αυτή δεν είναι η γνώση του Θεού. Παλιά λέγανε: «Έμαθε τα ιερά γράμματα το παιδί», γιατί ήταν ιερά τα γράμματα.\nΒλέπεις καθηγητή Θεολογίας να μην πιστεύη, να βρίζη μπροστά στους φοιτητές τους Προφήτες, και να μην τον βγάζουν. Μα τι θέλεις, καλέ μου άνθρωπε, στην Θεολογική Σχολή; Εσύ, τι θεολόγους θα βγάλης;\nΕίναι και μερικοί που πάνε να κάνουν μια νέα γλώσσα. Η ελληνική όμως γλώσσα έχει «γλώσσα» από τις πύρινες Γλώσσες της Πεντηκοστής! Το δόγμα της πίστεώς μας καμμιά γλώσσα δεν μπορεί να το αποδώση. Γι’ αυτό οικονόμησε ο Θεός και η Παλαιά Διαθήκη μεταφράσθηκε από τους Εβδομήκοντα στην ελληνική γλώσσα και το Ευαγγέλιο γράφτηκε στην ελληνική γλώσσα. Αν δεν ξέρη Αρχαία Ελληνικά κανείς και ασχολήται με το δόγμα, μπορεί να πλανηθή. Και εμείς καταργήσαμε τα Αρχαία από τα σχολεία!\nΜετά από λίγο θα έρχονται Γερμανοί να διδάσκουν Αρχαία στα δικά μας Πανεπιστήμια. Τότε θα καταλάβουν οι δικοί μας την αξία που έχουν τα Αρχαία Ελληνικά, αφού πρώτα γίνουν ρεζίλι, και θα πουν: «Για δες η Εκκλησία που κρατούσε τα Αρχαία».\nΠάνε να εξαφανίσουν ένα ορθόδοξο έθνος. Ξέρετε τι σημαίνει αυτό; Ένα ορθόδοξο έθνος σήμερα είναι μεγάλη υπόθεση! Παλιά είχαμε την φιλοσοφία. Η Αγία Αικατερίνη με βάση την φιλοσοφία αποστόμωσε τους φιλοσόφους. Οι φιλόσοφοι ετοίμασαν τον δρόμο για τον Χριστιανισμό. Το Ευαγγέλιο γράφτηκε στα ελληνικά και διαδόθηκε στον κόσμο.\nΜετά οι Έλληνες προχώρησαν να φωτίσουν και τους Σλαύους. Σε μερικούς δεν συμφέρει να υπάρχη η Ελλάδα. «Μας κάνει κακό, λένε. Πρέπει να την εξαφανίσουμε».\nΗ συγκλονιστική ομιλία Πομάκας "Γιατί μας μαθαίνει η Ελλάδα τούρκικα με το ζόρι;"\nΔείτε το παρακάτω βίντεο με την συ-γκλο-νι-στι-κή ομιλία της π. Γραμματέως του Πανελληνίου Συλλόγου Πομάκων, Μολλά Νουρσέλ, στην ιδρυτική εκδήλωση του Ελληνοπομακικού Συλλόγου στις 23.05.2009, και θα καταλάβετε με πολύ απλά λόγια από μία παθούσα Ελλήνίδα μουσουλμάνα (πολύ πιο Ελληνίδα από πολλούς χριστιανούς “Έλληνες” που συχνάζουν σε ένα μέγαρο που το λένε “Βουλή”) τι συμβαίνει. Η Μολλά Νουρσέλ κατάγεται από το Πομακοχώρι Κάρδαμος του νομού Ροδόπης, ένα πανέμορφο ημιορεινό χωριό με εξαιρετικά φιλόξενους κατοίκους.\nΕτικέτες ΚΑΤΑΝΤΙΑ, Μειονοτική εκπαίδευση, Πομάκοι\nΟ Αλεξανδρουπόλεως Άνθιμος:«ΑΡΙΣΤΗ» (...) Η ΝΕΑ ΓΡΑΜΜΑΤΙΚΗ\nΕξυπηρετεί αφάνταστα ώστε να μην ξαναβρεθεί η Χώρα μας στην οικονομική δυσπραγία του σήμερα.\nΕίναι τεράστιο το εθνικό κόστος της Δωρεάν Παιδείας. Ξεζουμίζει οικονομικά τα νοικοκυριά. Στρέφει τη νεολαία στα γράμματα, εγκαταλείποντας την γεωργία και την κτηνοτροφία (μια τουρκική παροιμία λέει: ben ağa, sen ağa, ineği kim sağa, δηλ. εγώ αγάς, εσύ αγάς, την αγελάδα ποιός θα την αρμέξει;). Μπάζει τους νέους στα Πανεπιστήμια και τους βγάζει όλους ανεξαιρέτως με πτυχίο.\nΤελικά, ως Χώρα είναι περισσότερο επονοίδιστο να έχεις ανέργους πτυχιούχους ΑΕΙ παρά ανέργους του Δημοτικού Σχολείου.\nΕτικέτες Βιβλία Σχολικά, ΚΑΤΑΝΤΙΑ, ΠΑΙΔΕΙΑ, Φιλολογικά\nΘεέ μου κάνε με…τηλεόραση (έκθεση παιδιού Β δημοτι...\nΟ ασπασμός της Παναγίας ( του μοναχού Μωυσή, Αγιορ...\nἙλένη Φωκά: Ἡ δασκάλα ἀπὸ τὰ κατεχόμενα τῆς Κύπρου...\nΗ συγκλονιστική ομιλία Πομάκας "Γιατί μας μαθαίνει...\nΟ Αλεξανδρουπόλεως Άνθιμος:«ΑΡΙΣΤΗ» (...) Η ΝΕΑ ΓΡ...


ΕΝΑΣ ΣΥΜΠΑΘΗΣ ΑΣΚΗΤΗΣ... φ.1769 - ΦΩΝΗ ΤΗΣ ΚΟΡΙΝΘΙΑΣ\nHome / ΠΟΛΙΤΙΣΤΙΚΑ / ΕΝΑΣ ΣΥΜΠΑΘΗΣ ΑΣΚΗΤΗΣ... φ.1769\nΕΝΑΣ ΣΥΜΠΑΘΗΣ ΑΣΚΗΤΗΣ... φ.1769\nv_editor 3.12.21 ΠΟΛΙΤΙΣΤΙΚΑ\nΕΝΑΣ ΣΥΜΠΑΘΗΣ ΑΣΚΗΤΗΣ...\nΧαραλάμπης ο Κολλιτσιδιάρης...\n«ο προφήτης» της Μεσσηνίας\nΓράφει και παρουσιάζει Ο ΘΕΟΔΩΡΟΣ Μ. ΣΑΡΕΛΑΣ\nΟι κάτοικοι όλων σχεδόν των χωριών της Μεσσηνίας και οι κάτοικοι της Καλαμάτας μέχρι το 1974, έβλεπαν κάθε τόσο να τους επισκέπτεται ο σαλεμένος, «ο άγιος», « ο προφήτης», ο Ζουρλο-χαραλάμιτης, ο Κολλιτσιδιάρης! Γύρω στο 1896 στο Δυρράχι Αρκαδίας γεννήθηκε ο Χαράλαμπος Παπαδόγιαννης, ορφανός από πατέρα Ο Χαραλάμπης τα πρώτα χρόνια της ζωής του ήταν βοσκός, εκεί γνώρισε της Βασίλω απ’ το Λεπτίνι Αρκαδίας και την ερωτεύθηκε. Δυστυχώς, ο ( αυτός δεν ευδοκίμησε, καθώς οι γονείς της Βασίλως την πάντρεψαν με άλλον. Ύστερα απ΄ αυτό, ο Χαραλάμπης έπεσε σε μελαγχολία κα αμολήθηκε με τις φιλανθρωπίες.\nΌλα έδειχναν άτι τα μυαλά του είχαν ταραχτεί. Μοίρασε, λοιπόν, τα υπάρχοντα του κα χάρισε στους φτωχούς γίδια και πρόβατα κα ο ίδιος γύριζε στα μοναστήρια και τα εξωκλήσια κα άναβε τα καντήλια Από το 1916 δεν είχε μόνιμη κατοικία κα μέχρι τον πόλεμο του 1940 χάθηκαν τα ίχνη του. Λέγεται ότι αυτά τα 34 χρόνια αλήτευε. Καλαματιανοί τον είχαν δε» να μένα στη σπηλιά που υπάρχει βόρεια άπατους Αγίους Ανάργυρους, όπου κα το πολύ παλιό εκκλησάκι, ο Άγιος Χαράλαμπος. Μερικές φορές τον φιλοξενούσαν στο μοναστήρι του Παναγουλάκη του έδιναν τροφή κα στέγη, ενώ του είχαν δώσει το όνομα «Χαράλαμπος, ο δια Χριστόν Σαλός (σελαμένος) Ο Χαραλάμπης γύριζε κα ζητιάνευε σε πόλεις και χωριά της Μεσσηνίας. κα ζητούσε λαδά» για ν’ ανάβει τα καντήλια κα ότι άλλο του έδιναν. Είχε στον ώμο, έναν ξύλινο απ’το βουνό, για τα οποία έλεγε ότι ήταν βότανα που θεράπευαν διάφορες αρρώστιες.\nΤα ρούχα του ήταν κουρελιασμένα κα τα μαλλιά κα τα γένια του όλα μπερδεμένα Παπούτσια δεν φορούσε. Από το πολύ περπάτημα οι πατούσες του ήταν τόσο σκληρές που τα αγκάθια λύγιζουν στο πέρασμά του. Μάλιστα όταν του έδιναν άλλα ρούχα για ν’ αλλάξει, αυτός τα μοίραζε σε άλλους φτωχούς. Το όνομα Κολλιτσιδιάρης του το κόλλησαν γιατί κοιμόταν έξω στη φύση κα τα μαλλιά του γέμιζαν κολλιτσίδες. Ο Χαραλάμπης ένα βραδάκι που γύριζε οπό την Άμμο για την Καλαμάτα, πέρασε από τον Ασλαναγα (Άρι) κα μπήκε μέσα σε ένα αμπέλι. Έφαγε σταφύλια κα μιας κα δεν έβλεπε άλλο να προχωρήσει, σταμάτησε κα κοιμήθηκε κάτω από ένα κλήμα Έβαλε το κεφάλι του στο κούρβουλο κα συνέχισε να κοιμάται του καλού καιρού. Τη ώρα που από εκεί μερικού νεαροί Αρίτες και πήγαν να κόψουν κα αυτοί σταφύλια για να φάνε. Κάποιος που έβαλε το χέρι του κάτω από τα φύλλα για να κόψει σταφύλια... έπιασε τα μαλλιά του Χαραλάμπη.....\nΤο τι ακολούθησε δεν λέγεται. Το παιδί κόντεψε να τρελαθεί από το φόβο του γιατί νόμισε ότι ήταν φάντασμα.\nΤο έβαλε στα πόδια και κόντεψε να σκοτωθεί κατρακυλώντας πάνω στα κλήματα Ο Χαραλάμπης που ξύπνησε και κατάλαβε τι είχε συμβεί φώναξε στα ποδιά να σταματήσουν. Μόλις τον είδαν και κατάλαβαν ότι ήταν ο Χαραλάμπης, έβαλαν τα γέλια κα έκαναν το σταυρό τους που γλύτωσαν τη συγκοπή.\nΈχανε κήρυγμα στα παλιά κρεοπωλεία της Καλαμάτας κα απευθυνόμενος στον κόσμο έλεγε: «Μετανοήστε, ζουρλοί Καλαματιανοί. Έρχονται πολλά δεινά κα στη συνέχεια τα εξής ακαταλαβίστικα «Ιδού γαρ και λέγομεν κα λέγομεν.,.».\nΕίχε όψη αγίου που ασκήτευε. Μαλλιά κα γένια όλα μπερδεμένα σαν αγκαθωτή αφάνα Πολλοί τον θεωρούσαν άγιο κα τον φώναζαν για να τους διαβάσει την ευχή κα όπως δε γνώριζε πολλά γράμματα σήκωνε τα χέρια ψηλά κα έλεγε τα προαναφερόμενα ακαταλαβίστικα λόγια Όλοι οι θεοφοβούμενα άνθρωποι τον σεβόντουσαν κα τον αγαπούσαν, ενώ άλλα τον κορόιδευαν κα τον έλεγαν Ζουρλοχαραλάμπη, Κολλιτσιδιάρη. Ο Χαραλάμπης έφυγε από τη ζωή από φυσικό θάνατο .το 1974 σε ηλικία 78 χρονών κα ετάφη στο νεκροταφείο του Μοναστηρίου των Παλαιοημερολογττών Παναγουλάκη).\n-ΚΑΛΑΜΑΤΙΑΝΑ ΠΑΡΑΔΟΣΙΑΚΑ ΘΕΜΑΤΑ, ΚΩΣΤΑΣ ΜΠΑΛΑΦΟΥΤΗΣ\n-ΧΑΡΑΝΜΤΉΣ. ΔΙΑ ΧΡΙΣΤΟΝ ΣΑΛΟΣ, ΕΚΔΟΣΕΙΣ (Μ ΠΑΝΑΓΟΥΛΑΚΗ\n*Ο κ. Θεόδωρος Σαρέλας, είναι κειμενογράφος,


Συνεχίζει ο Ευθυμάκης - Onsports.gr\nΜαρία Μοσχονά 27 Ιουνίου 2011, 17:44\nΣυνεχίζει ο Ευθυμάκης\nΜε επικεφαλής τον Παντελή Ευθυμάκη συνεχίζει η κίνηση φίλων του ΑΟΧ, αφού όπως ανακοίνωσε ο ίδιος ανακαλεί την παραίτησή του.\nΚαι επισήμως με τον Παντελή Ευθυμάκη θα συνεχίσει να πορεύεται η διοίκηση της κρητικής ΠΑΕ.\nΜεταξύ άλλων, μέσω της ανακοίνωσης γίνεται γνωστό ότι την Τετάρτη (29/6) θα εξοφληθούν οι όλοι οι παίκτες του ΑΟΧ.\nΑναλυτικά η ανακοίνωση του Παντελή Ευθυμάκη:\n«Μετά από την παρέλευση τριών ημερών από την απόσυρση του κ. Ευθυμάκη ώστε να αναλάβουν την ομάδα οι κ. Μανιουδάκης και πιθανόν φίλοι του, όπως είχε δηλώσει στη συνεδρίαση της 22/6/2011 και στα πρακτικά της.\nΑφού δεν μπόρεσαν να υλοποιήσουν τις εξαγγελίες συνεχίζουμε τη δουλειά που έχουμε ξεκινήσει αρκετό καιρό και καθησυχάζουμε όλο το φίλαθλο κόσμο που αγαπάει αυτή την ομάδα ότι μόνο καλύτερες ημέρες θα βλέπουμε πλέον στο χανιώτικο ποδόσφαιρο.\nΟι εξοφλήσεις των υπόλοιπων ποδοσφαιριστών θα γίνουν την Τετάρτη 29/6/2011 από τα γραφεία της ΠΑΕ.


Παναθηναϊκός: «Εξάψαλμος» από τους οπαδούς στο Κορωπί | Reader.gr\nΑντιπροσωπεία οπαδών του Παναθηναϊκού βρέθηκαν το πρωί της Τετάρτης στο Κορωπί και τα... έψαλαν στους ποδοσφαιριστές, ζητώντας άμεση βελτίωση της αγωνιστικής τους εικόνας.\n᾽᾽Θα πρέπει να ντρέπεστε για την εικόνα που έχετε. Παίξτε μπάλα. Είστε στον Παναθηναϊκό. Σοβαρευτείτε από την Κυριακή κιόλας στο παιχνίδι με τον Ολυμπιακό᾽᾽.


Πιστεύετε στην κλιματική αλλαγή; • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 68,968 μέλη και 2,478,395 μηνύματα σε 78,938 θέματα. Αυτή τη στιγμή μαζί με εσάς απολαμβάνουν το e-steki άλλα 548 άτομα.\nH Himela σ' όποιον αρέσουμε... έγραψε: στις 11:27, 12-09-19:\nO Darknight19 έγραψε: στις 12:11, 12-09-19:\nΠροτείνω ένα βίντεο του Mad scientist που κάνει πολύ καλή δουλειά σε επιστημονικά θέματα. Από το 3:25 και εξής\nO Volkswagen Fan έγραψε: στις 12:24, 12-09-19:\nO Fast έγραψε: στις 18:39, 12-09-19:\nΟ μαντ σαιεντιστ ειναι δημοσιογραφος, οχι επιστημονας επομενως αυτο που κανει ειανι να ενημερωνει το κοινο για τα επιχειρηματα της μιας πλευρας και μονο, υπονοωντας πως κανεις σοβαρος περιβαλλοντικος επιστημονας δεν αντιτιθεται.\nΑυτο προφανως δεν ισχυει.\nΠροσωπικα πιστευω πως η κλιματικη αλλαγη ειναι πλεον κομματι της πολιτικης και οχι της επιστημης και αν μη τι αλλο, η γνωμη του καθενος γι αυτη ειανι η προβολη των πολιτικων του αντιληψεων.\nH olivi@ έγραψε: στις 19:20, 12-09-19:\nO μαντ σάιεντιστ είναι χημικός.\nH Orange_Crush έγραψε: στις 20:54, 12-09-19:\nΕπειδή η πολιτική αποφάσισε να καταπιαστεί με το θέμα της κλιματικής αλλαγής (για τους δικούς της ανιδιοτελείς λόγους) , δε σημαίνει ότι έπαψε να είναι θέμα επιστημονικό.\nΕπίσης δεν μπορώ να καταλάβω την ερώτηση "πιστεύετε στην κλιματική αλλαγή;" . Μιλάμε για επιστημονική έρευνα χρόνων , δεν είναι φιλοσοφικό ζήτημα.\nO Darknight19 έγραψε: στις 20:58, 12-09-19:\nΑκόμα και αν ήταν απλός δημοσιογράφος απλά παρέπεμψα το βίντεο, δεν πήρα θέση. Αλλά πάραυτα ο mad scientist αν δεν είχε επαφή με το επιστημονικό κομμάτι πίστεψε με δεν θα έκανε τόσο καλά και ορθολογικά βίντεο. Αν έχεις δεί και άλλα βίντεο του θα καταλαβαίνεις τι εννοώ\nO akikos aAzazazazazazAz έγραψε: στις 21:41, 12-09-19:\nΣυμφωνώ με τον Fast. Το ζήτημα είναι παραπάνω πολιτικό παρά επιστημονικό. Υποχρεώνουν νομοθετικά χώρες μέσω των ΑΠΕ να είναι ενεργειακά εξαρτόμενες προς τις μεγάλες δυναμεις που τα παράγουν.\nΛάθος της χώρα μας που υπέγραψε τη συμφωνία για τη κλιματική αλλάγή που οδήγησαν την ΔΕΗ να χρεοκοπήσει...\nΓια τα πλαστικά καλαμάκια, σακούλες κ.λπ. είναι καθαρά φοροειπρακτικά μέτρα.\nO Fast έγραψε: στις 22:42, 12-09-19:\n'Εχω δει και ξέρω τι σου λέω ότι έχει διαφορά ο "δημοσιογράφος" που θα διαβάσει κάποια σκόρπια επιστημονικά χαρτιά δεν πάυει να είανι δημοσιογράφος σε καμιά περίπτωση. Δεν είναι εξειδικευμένος επιστήμονας και επομένως μπορεί να έχει καθαρά "ενημερωμένη" άποψη, δε νομίζω να διαφωνούμε σε αυτό όσον αφορά το χαρακτηρισμό "ρεπόρτερ" όπως και να χει αυτό είναι δεν το λέω υποτιμητικά.\nΠάντως θυμάμαι να βγάζει βίντεο υπέρ των GMO, όπου τα υποστήριξε με τα ίδια άκρως αντιεπιστιμονικά επιχειρήματα που είδε τους "μέντορες" ρηπορτερς του να εκφράζουν. Εδώ δεν πρόκειται καν για αμφιλεγόμενο θέμα όπως την κλιματική αλλάγη, ξεκάθαρα υποστήριξε ψευτοεπιστήμη. Αυτό μας δείχνει πως ό,τι πουν οι ξένοι ρεπόρτερς θα τα πει κι αυτός. Λίγο δύσκολο να τον σεβαστείς ιδιαίτερα.\nΌταν το ζήτημα έγινε πολιτικό, πριν αρκετές δεκαετίες, τα συμπεράσματα άρχισαν να καθοδηγούνται από την πολιτική ιδεολογία των ακαδημαικών ιδρυμάτων, και όχι από επιστημονική αντικειμενικότητα.\nΌσοι επιστήμονες(όχι ρεπορτερς, βλέπε πάνω) εναντιώνονται στις κυρίαρχες θέσεις πολύ απλά αγνοούνται από την ακαδημαική κοινότητα, και έχουν υπάρξει αρκετοί.\nΤελευταία επεξεργασία από το χρήστη Fast : 12-09-19 στις 22:42. Αιτία: AutoMerge\nH Himela σ' όποιον αρέσουμε... έγραψε: στις 22:43, 12-09-19:\nΈχω ακούσει και επιστήμονες που δε συμφωνούν με την κλιματική αλλαγή, γι' αυτό έβαλα αυτόν τον τίτλο. Ξέρω οτι ίσως είναι λίγο περίεργος αλλά έτσι, για να γίνει συζήτηση.\nO Fast έγραψε: στις 22:44, 12-09-19:\n'ακικο μετά από λίγο θα βάλουνε φόρο στο κρέας επειδή κάνει κακό στο περιβάλλον. Πίσω απ τις σακούλες βρίσκεται η ακροαριστερά.\nO hack3r έγραψε: στις 23:08, 12-09-19:\nΑυτό δεν μπορεί να το ισχυριστεί και η άλλη πλευρά; Ότι αυτοί που εναντιωνωνται το κάνουν για πολιτικούς λόγους του αντίθετου ρεύματος;\nΤελικά πως κρίνεις ποιος έχει δίκιο και ποιος άδικο όταν γνωρίζεις πως και ο ίδιος έχεις πολιτικά και άλλα bias και δεν είσαι και ηδημονας στο θέμα;\nΕίναι ερώτηση που με βασανίζει τελευταία.\nO Fast έγραψε: στις 23:37, 12-09-19:\nΣτην περίπτωση της κλιματικής αλλαγής δεν το κρίνεις αυτό λέω.\nO epote ) έγραψε: στις 23:20, 17-09-19:\nακικο μετά από λίγο θα βάλουνε φόρο στο κρέας επειδή κάνει κακό στο περιβάλλον.\nΚαι καλα θα κανουν.\nΠίσω απ τις σακούλες βρίσκεται η ακροαριστερά.\nΝαι η ακροαριστερα εχει κανει την φλοριδα ΑΥΤΗ ΤΗ ΣΤΙΓΜΗ ΠΟΥ ΜΙΛΑΜΕ να ξοδευει 8 δισεκατομμυρια το χρονο για να κραταει το ποσιμο νερο της καθαρο απο την αυξηση του υψους της θαλασσας κατι που δεν εκανε 10 χρονια πριν.\nO _Σταύρος_ έγραψε: στις 14:51, 02-10-19:\nΠαρακολουθείς την .... Φλόριδα βρε θηρίο δέκα συναπτά έτη? Πλήρης χρόνου να υποθέσω\nScandal, Volkswagen Fan, Libertus, hack3r, Samael, charmander, Εχέμυθη, fmarulezkd, ExoticAura, paskmak, Νίκοs, harry akritas, Orange_Crush, Unseen skygge, epote, Maraki4you, Mariaxatzi, _Σταύρος_


Άγιος Μάρκος στο Παραλίμνι | BigCyprus\nΟ Αύγουστος του 2005 σημαδεύτηκε από ένα τραγικό αεροπορικό δυστύχημα που συγκλόνισε ολόκληρη την Κύπρο. Δεκατέσσερα από τα θύματα προέρχονταν από το Παραλίμνι. Η μικρή αυτή εκκλησία ανεγέρθηκε εις μνήμη του Μάρκου, ενός μικρού παιδιού που έχασε τη ζωή του στο αεροπορικό δυστύχημα αλλά και των άλλων αδικοχαμένων νεκρών . Είναι αφιερωμένη στον Απόστολο και Ευαγγελιστή Μάρκο, του οποίου η μνήμη εορτάζεται στις 25 Απριλίου.\nΟ Απόστολος και Ευαγγελιστής Μάρκος ήταν ανιψιός του Αποστόλου Βαρνάβα. Συνόδευσε τον Απόστολο Βαρνάβα και τον Απόστολο Παύλο στις διάφορες περιοδείες τους. Εργάστηκε για πολύ καιρό κοντά στον Απόστολο Πέτρο, ο οποίος τον αποκαλούσε "γιο του". Ο Μάρκος έγραψε το δεύτερο κατα σειρά ευαγγέλιο στην Καινή Διαθήκη περί το 65 μ.Χ. . Το Ευαγγέλιο του είναι το συντομότερο από τα τέσσερα Ευαγγέλια και είναι γνωστό σαν το Ευαγγέλιο των Θαυμάτων του Χριστού. Σκοπός του Ευαγγελίου του ήταν να αποδείξει τη θειική καταγωγή Του Ιησού και τη δύναμη Του, μέσα απο την έκθεση των θαυμάτων Του. Για αυτό ο ευαγγελιστής Μάρκος αρκετές φορές απεικονίζεται στις αγιογραφίες έχοντας δίπλα του ένα λιοντάρι, σύμβολο της δύναμης.\nΓια τον τρόπο θανάτου του ευαγγελιστή Μάρκου διίστανται οι απόψεις. Η μία αναφέρει ότι πέθανε ειρηνικά στην Αλεξάνδρεια, ενώ η άλλη, ότι πέθανε δια λιθοβολισμού από τους ειδωλολάτρες. Το λείψανο του φυλασσόταν στην Αλεξάνδρεια μέχρι εωσότου μεταφέρθηκε απο δυο εμπόρους στη Βενετία και έκτοτε φυλάσσεται στη Βασιλική του Αγίου Μάρκου.


Η συζήτηση για το μέλλον της Ευρώπης: Ο ρόλος των πολιτικών ινστιτούτων - Ινστιτούτο Δημοκρατίας Κωνσταντίνος Καραμανλής\nΑρχική ΕκδηλώσειςΗ συζήτηση για το μέλλον της Ευρώπης: Ο ρόλος των πολιτικών ινστιτούτων\nΣε συνεργασία με το ΕΝοP\nΜια μεγάλη συνάντηση των ευρωπαϊκών πολιτικών ινστιτούτων στην οποία παρουσιάστηκε η άποψη των πολιτών για την πορεία της Ευρωπαϊκής Ένωσης, διοργάνωσε το Ινστιτούτο Δημοκρατίας Κωνσταντίνος Καραμανλής σε συνεργασία με το European Network of Political Foundations (ENOP).\nΗ εκδήλωση με τίτλο «Η συζήτηση για το μέλλον της Ευρώπης: Ο ρόλος των πολιτικών ινστιτούτων» πραγματοποιήθηκε με τη συμμετοχή εκπροσώπων από 69 ινστιτούτα από 25 χώρες της ΕΕ, και μεγάλη παρουσία κοινού στο Crowne Plaza.\nΣτον εναρκτήριο χαιρετισμό η Πρόεδρος του Ινστιτούτου Δημοκρατίας, κυρία Ρόδη Κράτσα ανέφερε: «Η κρίση που ζούμε σήμερα στην Ευρώπη είναι ένας ιστορικός κύκλος οικονομικής, πολιτικής και γεωπολιτικής μεταμόρφωσης. Αναδείχτηκε η δυσλειτουργία του απορρυθμισμένου χρηματοπιστωτικού συστήματος της απορρυθμισμένης παγκοσμιοποίησης, αναδείχτηκαν οι συνέπειες της οικονομικής ανισότητας στη ζήτηση και στην Ευρωπαϊκή Ένωση βέβαια οι συνέπειες των αρχιτεκτονικών αδυναμιών της νομισματικής ένωσης και της ενοποίησης.\nΣήμερα, η Ευρώπη, τα κράτη της, οι πολίτες, έχουν μπροστά τους τη μεγάλη πρόκληση αυτής της μεταμόρφωσης. Είναι επείγουσα η δημιουργία δομών και μηχανισμών σε εθνικό και ευρωπαϊκό επίπεδο για την προσαρμογή στα νέα παγκόσμια δεδομένα. Αυτή η διαδικασία δεν μπορεί να συντελεστεί σε εθνικό επίπεδο. Γι ‘αυτό πρέπει να σταματήσει «ο διάλογος κουφών» μεταξύ Βορρά και Νότου στην Ευρωπαϊκή Ένωση. Πρέπει να βρούμε τους κοινούς στόχους και τον κοινό βηματισμό με πολιτική ενοποίηση για μια νέα εποχή ανάπτυξης, συνοχής και επιρροής».\nΟ κύριος Anthony Allen, Διευθυντής Ερευνών της εταιρεία TNS Opinion, η οποία υλοποιεί την έρευνα του Ευρωβαρόμετρου παρουσίασε τα τελευταία στοιχεία της πανευρωπαϊκής έρευνας.\nΗ πλειοψηφία των πολιτών (60%) αισθάνεται ότι η δημοκρατία ως αρχή εκφράζει την Ε.Ε. Παρά ταύτα ένα σημαντικό ποσοστό (43%) εκφράζει επιφυλάξεις για τον τρόπο που εφαρμόζεται η δημοκρατία στην Ευρώπη.\nΤο 35% εμφανίζεται θετικό απέναντι στην ΕΕ και το 25% αρνητικό (από 29% τον περασμένο χρόνο). Ωστόσο έχει σημασία ότι ουδέτερο απέναντι στην Ε.Ε. δηλώνει το μεγαλύτερο ποσοστό των πολιτών (38%). Η συνολική εμπιστοσύνη στην Ε.Ε. φτάνει στο 31% (37% στο Ευρωκοινοβούλιο, 32% στην Ευρωπαϊκή Επιτροπή και 31% στην Ευρωπαϊκή Κεντρική Τράπεζα).\nΗ έλλειψη γνώσης των πολιτών για την Ε.Ε είναι ιδιαίτερα σημαντική, δεδομένου ότι το 73% δηλώνει ότι δεν γνωρίζει αρκετά για την Ε.Ε.\nΜεγάλη μείωση καταγράφει το ποσοστό των πολιτών που αισθάνεται ότι δεν ακούγεται η φωνή του στην ΕΕ (από 67% πριν από ένα χρόνο σε 52%). Αντίστοιχα το ποσοστό των πολιτών που αισθάνεται ότι η φωνή τους είναι ισχυρή στην Ευρώπη φτάνει πλέον το 42% (από 28% πριν από ένα χρόνο).\nΑπό πρόσφατη ποιοτική έρευνα της TNS προκύπτει ότι οι πολίτες εισπράττουν συστηματικά αρνητική δημοσιότητα για την Ε.Ε. γεγονός που τους οδηγεί σε σύγχυση και τελικά στην απάθεια.\nΜε λίγα λόγια αισθάνονται ότι οι εξελίξεις στην Ευρώπη δεν τους αφορούν.\nΠαρά ταύτα το αισιόδοξο μήνυμα είναι ότι οι πολίτες αισθάνονται ότι τα καλύτερα έρχονται για την Ευρώπη (47% έναντι 44%), αντιστρέφοντας τη σχετική τάση που υπήρχε ήδη το 2009.\nΤέλος, οι περισσότεροι (56%) θεωρούν ότι είναι καλύτερα εντός της ΕΕ παρά εκτός. Μάλιστα όσοι θεωρούν θετική την έξοδο από την Ε.Ε. μειώθηκαν από 33% σε 31% σε σχέση με την προηγούμενη έρευνα.\nΣυμπερασματικά, ο κύριος Allen κατέληξε «η καλύτερη πληροφόρηση μπορεί να ενισχύσει τη συμμετοχή των πολιτών. Οι πολίτες πρέπει να μάθουν τα «καλά νέα» της Ευρώπης και να αισθανθούν περισσότερο συμμέτοχοι στο ευρωπαϊκό εγχείρημα».\nΗ Συντονίστρια του European Network of Political Foundations, κυρία Αndrea Οstheimer, επισήμανε ότι «οι ευρωεκλογές ανέδειξαν μια επιφυλακτικότητα των πολιτών απέναντι στην κοινή πορεία της Ευρώπης. Ακόμα και στη Γερμανία, η άποψη αυτή εκφράσθηκε με την ψήφο σε κόμματα απόλυτα εχθρικά προς την Ε.Ε. Η άγνοια των πολιτών για την Ευρώπη και η λανθασμένη ενημέρωση τους έχει διαδραματίσει ένα σημαντικό ρόλο. Γι αυτό σήμερα τα Ινστιτούτα έχουν την ευθύνη να αποτελέσουν τα «μέσα» εξοικείωσης των πολιτών με τους σύνθετους ευρωπαϊκούς θεσμούς. Οφείλουμε να εστιάσουμε σε όσους είναι ουδέτεροι και παραμένουν αμέτοχοι στην πολιτική διαδικασία. Να τους ενεργοποιήσουμε. Να αξιοποιήσουμε νέα μέσα και τεχνολογίες εστιάζοντας την προσέγγιση μας στους νέους. Να τους εξηγήσουμε ποια θα ήταν το κόστος του να μην έχουμε την ΕΕ. Διότι φυσικά έχουμε συνηθίσει την ύπαρξη της Ε.Ε., αλλά τι θα συνέβαινε αν δεν υπήρχε;».\nΟ Γενικός Διευθυντής του Ελληνικού Ιδρύματος Ευρωπαϊκής & Εξωτερικής Πολιτικής, κύριος Θάνος Ντόκος εκτίμησε ότι για τη αντίληψη των πολιτών ως προς την ΕΕ είναι «διαχρονική η ευθύνη των φιλοευρωπαϊκών δυνάμεων. Το κυριότερο σφάλμα μας ήταν ο εφησυχασμός. Θεωρήσαμε τις επιτυχίες ως αυτονόητες και δεδομένες. Δεν τις προβάλλαμε όπως θα έπρεπε. Ιδιαίτερα προς τις νέες γενιές που δεν έζησαν την Ευρώπη του Α’ και Β’ Παγκοσμίου Πολέμου. Ήμασταν και σε ένα βαθμό θύματα της επιτυχίας μας. Η αισιοδοξία μας μετά τα σημαντικά βήματα του παρελθόντος, για παράδειγμα το Μάαστριχτ, η Λισαβόνα, μας έκαναν να θέσουμε τον πήχη πολύ ψηλά και να υποτιμήσουμε τις δυσκολίες του ευρωπαϊκού εγχειρήματος».\nΓια την αλλαγή της σημερινής εικόνας «η πρώτη προτεραιότητα θα πρέπει να είναι η νέα γενιά. Σε λίγα χρόνια θα πάρει τη τύχη της Ευρώπης στα χέρια της και θα πρέπει να είναι σωστά ενημερωμένη και προετοιμασμένη. Χρειάζεται υπεύθυνη ενημέρωση για τις παγκόσμιες αλλαγές και προκλήσεις για την ασφάλεια και ευημερία της Ευρώπης για να συνειδητοποιήσουμε ότι (α) ούτε η ασφάλεια, ούτε η ευημερία μας είναι εγγυημένες και πάντως δεν εξασφαλίζονται με κάποιο αυτόματο πιλότο και χωρίς προσπάθεια από μέρους μας (β) μεμονωμένα ευρωπαϊκά κράτη έχουν περιορισμένη παγκόσμια επιρροή».\nΟ συντονιστής της εκδήλωσης, κύριος Arnold Kammel, Διευθυντής Διεθνών Σχέσεων, του Αυστριακού ινστιτούτου Political Academy τόνισε κλείνοντας ότι τα πολιτικά ινστιτούτα ξεκινούν από την Αθήνα μια πανευρωπαϊκή συζήτηση για την προώθηση της ευρωπαϊκής ιδέας. Πρόκειται για μια συζήτηση που αναζητά ρεαλιστικές απαντήσεις στο σημαντικό ερώτημα «πώς μπορούμε να ευαισθητοποιήσουμε περισσότερο τους Ευρωπαίους πολίτες, να τους ενημερώσουμε και να τους κάνουμε συνειδητούς κοινωνούς των κοινών μας αξιών που διαχωρίζουν από το παρελθόν;».\nΣήμερα συνεδριάζει στην Αθήνα η ετήσια Γενική Συνέλευση του ΕΝΟΡ για πρώτη φορά εκτός της έδρας του Δικτύου στις Βρυξέλλες.


Ονειροπαγιδα: Συνέντευξη τύπου για τον αγώνα Ελλάδα - Ρωσία του Σαββάτου στη Χαλκίδα\nΣυνέντευξη τύπου για τον αγώνα Ελλάδα - Ρωσία του Σαββάτου στη Χαλκίδα\nΗ Χαλκίδα το 2016 θα βρίσκεται στο επίκεντρο του μπασκετικού ενδιαφέροντος και όχι μόνο, αφού ήδη υπάρχουν στο προγραμματισμό μεγάλες αθλητικές διοργανώσεις που ξεπερνούν τα όρια του Δήμου μας, με τους αγώνες του Ευρωπαϊκού Πρωταθλήματος U20 B' Κατηγορίας που θα γίνουν τον Ιούλιο στην πόλη μας, να αποτελούν τη μεγαλύτερη ίσως πρόκληση διοργάνωσης, αθλητικής και εξωστρέφειας της Χαλκίδας.\nΣήμερα, με αφορμή τον κρίσιμο αγώνα προκριματικών του Ευρωμπάσκετ 2017, της Ομάδας Γυναικών της Εθνικής Ελλάδος με τη Ρωσία, που θα διεξαχθεί στη Χαλκίδα, το Σάββατο 20 Φεβρουαρίου, και ώρα 17.00, στο Κλειστό Γυμναστήριο Κανήθου, δόθηκε συνέντευξη τύπου, παρουσία του Γενικού Γραμματέα Ελληνικής Ομοσπονδίας Καλαθοσφαίρισης, κ.Παναγιώτη Τσαγκρώνη.\nΝα σημειωθεί ότι ο Πρόεδρος της Ομοσπονδίας, κ.Βασιλακόπουλος δεν κατάφερε να παραβρεθεί λόγω ενός έκτακτου σημαντικού γεγονότος.\nΟ Δήμαρχος Χαλκίδας, κ.Χρήστος Παγώνης και οι συνεργάτες του, η Πρόεδρος του ΔΟΑΠΠΕΧ, κ.Λίλιαν Ζλακώνη και ο Αντιπρόεδρος του Οργανισμού, κ. Κώστας Αναγνωστάκης, επισήμαναν τη σημαντική θέση της Χαλκίδας καθ’ όλη τη διάρκεια του 2016 στο καλεντάρι των αθλητικών διοργανώσεων, ενώ εξέφρασαν την πεποίθηση πως το Σάββατο 20/2, όλη η πόλη σύσσωμη, σύλλογοι, φορείς και πολίτες κάθε ηλικίας θα δώσουν και πάλι δυναμικό «παρών» στο πλευρό της Εθνικής μας.\nΟ Δήμαρχος Χαλκίδας, τόνισε ότι ήδη έχουν ξεκινήσει οι προετοιμασίες για την φιλοξενία του Ευρωπαϊκού Πρωταθλήματος U20, με τις απαραίτητες παρεμβάσεις και εργασίες στα γυμναστήρια που θα υποδεχτούν τις 21 ομάδες. Σ' αυτή την προσπάθεια της πόλης, ο Δήμος έχει στο πλευρό του, όπως είπε ο κ.Παγώνης, τόσο την Π.Ε. Εύβοιας και τον Αντιπεριφερειάρχη κ.Φάνη Σπανό όσο και τους φορείς της πόλης, ΟΛΝΕ κλπ.\nΕνώ η Πρόεδρος του ΔΟΑΠΠΕΧ, κ.Ζλακώνη, δήλωσε πως «τα προκριματικά, η Χαλκίδα τα πέρασε με επιτυχία τον Νοέμβρη, με τη δυναμική της παρουσία στον αγώνα Ελλάδα – Ελβετία, που γέμισε το Κλειστό Κανήθου και το ερχόμενο Σάββατο, θα τα ξεπεράσει. Η δική μας συνεισφορά, είναι η κατάθεση ψυχής μας και της Εθνικής μας, είναι η νίκη. Θα είμαστε όλοι παρόντες και πιστεύουμε στην Ομάδα των Γυναικών μας ότι θα μας κάνει υπερήφανους».\nΆλλωστε, από τον πρώτο αγώνα, η Ομάδα Γυναικών της Ελλάδας, είχε δηλώσει πως βρήκε το γήπεδό της, δεδομένης της ανέλπιστης παρουσίας των Χαλκιδέων στο Κλειστό Κανήθου και την ένθερμη υποστήριξη που έδειξαν στην Εθνική μας.\nΤόσο η Πρόεδρος όσο και ο Αντιπρόεδρος, κ.Αναγνωστάκης στάθηκαν ιδιαίτερα στο μεγάλο αθλητικό γεγονός του καλοκαιριού, το Ευρωπαϊκό Πρωτάθλημα νέων, που απαιτεί συνεργασία με όλους τους φορείς και τους συλλόγους, αλλά και τον εθελοντισμό των Χαλκιδέων πολιτών. Πρόκειται για μια διοργάνωση υψηλών προδιαγραφών, η επιτυχία της οποίας στηρίζεται σε μεγάλο βαθμό και στους εθελοντές, ο αριθμός των οποίων ξεπερνά τους 300.\nΒέβαια, αναλυτικά για όλα όσα αφορούν την εν λόγω διοργάνωση θα μιλήσουν σε επόμενη συνέντευξη τύπου.\nΝα σημειωθεί, ότι στον αγώνα της Εθνικής Γυναικών το Σάββατο στο Κλειστό Κανήθου, εορταστική νότα θα δώσουν 70 με 80 μαζορέτες από τις Ακαδημίες της Εθνικής Ομάδας, που θα βρεθούν στο γήπεδο για να εμψυχώσουν με το δικό τους τρόπο τα κορίτσια μας.\nΤέλος, ο κ.Τσαγκρώνης από την πλευρά του, ευχαρίστησε το Δήμο Χαλκίδας, για την άρτια διοργάνωση στον αγώνα Ελλάδας – Ελβετίας τον περασμένο Νοέμβρη, και επισήμανε την κρισιμότητα του παιχνιδιού με την Ρωσία, προσκαλώντας όλους να βρεθούν στο γήπεδο.\nΤο Σάββατο 20 Φεβρουαρίου 2016 και ώρα 5 το απόγευμα, είμαστε όλοι στο Κλειστό Γυμναστήριο Κανήθου, γεμίζουμε κερκίδες και προαύλιο και στηρίζουμε δυνατά της Ελλάδα!\nΑναρτήθηκε από Ονειροπαγίδα στις 10:27 μ.μ.


Εξαφάνιση Κατερίνη: "Θα πάω να αυτοκτονήσω"! Τα τελευταία λόγια πριν χαθούν μάνα και κόρη! - Ενημέρωση - Youweekly\nΕξαφάνιση Κατερίνη: "Θα πάω να αυτοκτονήσω"! Τα τελευταία λόγια πριν χαθούν μάνα και κόρη!\nΤο τηλεφώνημα πριν την εξαφάνιση!\nΕνημέρωση 16.11.2019 10:00\n"Θα πάω να αυτοκτονήσω"! Νέες εξελίξεις με την εξαφάνιση στην Κατερίνη! Τα τελευταία λόγια πριν χαθούν μάνα και κόρη!\nΆκαρπες παραμένουν οι έρευνες για τον εντοπισμό της 17χρονης Μαρίας Ιωάννας από την Κατερίνη, η οποία εξαφανίστηκε μαζί με τη 45χρονη μητέρα της στις 8 Νοεμβρίου!\nΤο τηλεφώνημα πριν την εξαφάνιση\n8 Νοεμβρίου εξαφανίστηκε η 17χρονη με τη μητέρα της\nΣτις 8 Νοεμβρίου, την ημέρα της εξαφάνισης μητέρας και κόρης, ήταν τα γενέθλια της Μαρίας - Ιωάννας. Σύμφωνα με το ίδιο ρεπορτάζ, η γιαγιά της 17χρονης υποστήριξε ότι η μητέρα ετοίμαζε μεγάλο πάρτι στο σπίτι. Η κοπέλα φέρεται να ζητούσε επίμονα από τη μητέρα της να κάνουν βόλτα με το αυτοκίνητο. Σύμφωνα με τις ίδιες πληροφορίες, οι γείτονες υποστήριξαν ότι η 45χρονη μητέρα ήταν εκνευρισμένη αφού αρχικά το αυτοκίνητό τους παρουσίασε βλάβη. Ύστερα πήρε το κορίτσι για την καθημερινή τους βόλτα και από τότε χάθηκαν τα ίχνη τους.


Εμπνευσμένη από τον γέροντα Σωφρόνιο . Στη μνήμη της μοναχής Σιλουανής (Γκουλιάεβα, † 29.06.2017) - ΕΚΚΛΗΣΙΑ ONLINE\nΠέμπτη, 17 Ιουνίου 2021 01:22\nΑρχική » ΕΙΠΑΝ » Εμπνευσμένη από τον γέροντα Σωφρόνιο . Στη μνήμη της μοναχής Σιλουανής (Γκουλιάεβα, † 29.06.2017)\nΗ γνωριμία μου με τη μητέρα Σιλουανή* ξεκίνησε από τα Ιεροσόλυμα. Συναντιόμασταν, βέβαια, και συζητούσαμε και στο Μπουσί (Γαλλία), όπου βρίσκεται η Ιερά Μονή Αγίας Σκέπης, στην οποία έζησε 25 χρόνια παρά δύο μήνες, και στο Παρίσι (στον Ιερό Ναό του Αγίου Αλεξάνδρου Νέβσκι, στη rue Daru) και στη Μόσχα. Ανεκπλήρωτα έμειναν, τελικά, τα σχέδια για ένα ταξίδι μαζί στο Έσσεξ (Αγγλία), στο μοναστήρι του πατέρα Σωφρονίου (Σάχαροβ), γέροντα της μητέρας Σιλουανής.\nΗ Τατιανή (το κατά κόσμον όνομα της μητέρας Σιλουανής) γεννήθηκε τη χρονιά του θανάτου του Στάλιν, στη Μόσχα, τόπο καταγωγής της Ρωσίδας μητέρας της. Ο πατέρας της, ο Λέων Όβσισερ (1919-2007), αγωνιστής στο μέτωπο του πολέμου, στρατιωτικός, επιστήμονας και άνθρωπος στον οποίον για 16 χρόνια απαγορευόταν να πάει στην πατρίδα του, το Ισραήλ, καταγόταν από τη Λευκορωσία. Εκεί, στο Μινσκ, η μελλοντική μοναχή είχε ζήσει τα πρώτα 25 χρόνια της ζωής της, προτού αναχωρήσει για τα Ιεροσόλυμα, το 1979.\nΓια κάποια χρονικά διαστήματα, τη δεκαετία του 1970, οι Εβραίοι της Σοβιετικής Ένωσης είχαν τη δυνατότητα να πάρουν άδεια εξόδου από τη χώρα με διάταξη περί «επανένωσης της οικογένειας», αν και το να σου απορρίψουν την άδεια εξόδου, σήμαινε ότι χάνεις τη δουλειά σου και κάθε δυνατότητα για καριέρα στη σοβιετική κοινωνία. Η μητέρα της Τατιανής πέθανε στο Μινσκ, το 1980. Ο πατέρας της κατάφερε να πάει στο Ισραήλ μόλις το 1987 και έζησε στα Ιεροσόλυμα μέχρι την εκδημία του, το 2007. Ο Λέων Όβσισερ ενταφιάστηκε στο αρχαιότερο νεκροταφείο των Ιεροσολύμων, στις πλαγιές του Όρους των Ελαιών. Λίγο πριν το θάνατό του, βαπτίστηκε από την κόρη του που τον επισκέπτονταν συνέχεια (όπως μετά και τη δεύτερη γυναίκα του που είχε μείνει χήρα) στα Ιεροσόλυμα.\nΗ Τατιανή είχε παντρευτεί (εξ ου και το επίθετο Γκουλιάεβα και όχι Όβσισερ) στη Σοβιετική Ένωση, και στο Ισραήλ είχε πάει μαζί με το σύζυγό της. Ωστόσο, ο γάμος δεν κράτησε πολύ. Ενδεχομένως, το τέλος της οικογενειακής ζωής ήταν μια από τις αιτίες της αναχώρησής της από το Ισραήλ. Αν και, κάποτε η μητέρα Σιλουανή είχε πει: «Τώρα είναι που το Ισραήλ έχει ενδιαφέρον. Δεν μπορείτε να φανταστείτε πώς ήταν τα πράγματα στα τέλη της δεκαετίας του 1970…»\nΣτο Ισραήλ είχε πάει ορθόδοξη, καθώς είχε ήδη βαπτιστεί στη Ρωσία. Αυτό είναι που μας έφερε κοντά στην πρώτη κιόλας μας συνάντηση στο μοναστήρι στο Μπουσί: εμένα μου είπαν ότι εδώ μένει μια μοναχή από τα Ιεροσόλυμα, και σε εκείνη είπαν ότι έχει έρθει ένας διάκονος από τα Ιεροσόλυμα. Η μητέρα Σιλουανή συνέχιζε να διαμένει στη Γαλλία με ισραηλινό διαβατήριο. Δεν είχε κιόλας άλλο. Κατά πόσο έκανε εκκλησιαστική ζωή στα χρόνια που ήταν στα Ιεροσόλυμα, πού εκκλησιαζόταν και με ποιόν επικοινωνούσε, δεν είναι γνωστά. Άλλωστε, ποτέ αργότερα, ακόμα και όταν βρισκόταν στα Ιεροσόλυμα, δεν αναφερόταν σε αυτά. Ένα είναι βέβαιο ότι η Τατιανή βρέθηκε σε μοναστήρι στην Ευρώπη.\nΕνδεχομένως, είχε ξεκινήσει με σκοπό να πάει στο μοναστήρι. Την 1η του Σεπτέμβρη του 1982, η μοναχή Σιλουανή έφτασε στην Ιερά Μονή στο Μπουσί στη Γαλλία όπου έμεινε για πάντα. Η κουρά της έγινε 8 ολόκληρα χρόνια αργότερα, στις 24 Αυγούστου του 1990.\nΔεν ξέρουμε, πώς ξεκίνησε το ενδιαφέρον της για το μοναχισμό. Θα ήταν εύκολο να πούμε ότι ξεκίνησε εξαιτίας του ατυχούς γάμου της. Ωστόσο, οι ατυχείς γάμοι δε φέρνουν όλους τους ανθρώπους στο μοναστήρι. Ένας ηγούμενος μου έχει πει ότι όταν ένας αποφασίσει να γίνει μοναχός, προσπαθεί να μοιάσει σε εκείνον που τον ενέπνευσε σε αυτόν το δρόμο. Στην πορεία της ζωής της στο μοναστήρι, το πιο σημαντικό παράδειγμα για τη μητέρα Σιλουνή και ο αληθινός πνευματικός της υπήρξε ο Αρχιμανδρίτης Σωφρόνιος (Σάχαροβ· 1896–1993) – αγιορείτης μοναχός, μαθητής του γέροντα Σιλουανού (εξ ου και το όνομά της στην κουρά) και ιδρυτής της Μονής στο Έσσεξ (Αγγλία). Είχαν γνωριστεί, όταν η μητέρα Σιλουανή πήγε για πρώτη φορά στο Έσσεξ, το 1988, λίγα χρόνια μετά από τότε που είχε μπει στη Μονή Αγίας Σκέπης ως δόκιμη. «Μόλις δύο λεπτά συνομιλίας χρειάστηκαν, ώστε ο πατήρ Σωφρόνιος να γίνει ο σημαντικότερος άνθρωπος στη ζωή μου» – γράφει η μητέρα Σιλουανή στο δικό της άρθρο για τον γέροντα. Στο Έσσεξ, μάλιστα, η μητέρα Σιλουανή εκάρη μοναχή, το 1990. Ο πατήρ Σωφρόνιος ήταν ο «ανάδοχός» της στην κουρά. Στην ερώτηση γιατί δεν έμεινε στο μοναστήρι του πατέρα Σωφρονίου (όπου υπάρχει και αντρική και γυναικεία κοινότητα), η μητέρα Σιλουανή απαντούσε: «Δεν υπάρχει και η αρετή της πιστότητας;»\nΜέχρι την κοίμηση του πατέρα Σωφρονίου, το 1993, η μητέρα Σιλουανή διατηρούσε συνεχή επικοινωνία με τον γέροντά της. Πήγαινε σε αυτόν στην Αγγλία. Είχαν αλληλογραφία. Η μητέρα Σιλουανή έγραφε: «Ο πατήρ Σωφρόνιος ήταν σπουδαίος άνθρωπος και η προσωπικότητά του ακτινοβολούσε σε όλους τους ανθρώπους γύρω του. Όταν έμπαινες στο μοναστήρι, ένιωθες ότι αυτό αποτελείται από πνευματικούς γίγαντες, νόμιζες ότι οι άνθρωποι, που ζουν συνέχεια δίπλα στον πατέρα Σωφρόνιο, όλοι είναι ίσοι με αυτόν… Σε κάθε άνθρωπο έβλεπε τον Χριστό και σεβόταν απόλυτα την προσωπικότητα του άλλου. Ο γέροντας ανέβαζε τους ανθρώπους στο δικό του επίπεδο, όταν οι άνθρωποι επικοινωνούσαν μαζί του, όλοι γίνονταν σπουδαίοι, εξαφανιζόταν όποια μιζέρια. Πραγματικά έβλεπε στον κάθε άνθρωπο τον Χριστό» .\nΟ γέροντας Σωφρόνιος δίδασκε: ακόμα και αν σας κατακυριεύουν πάθη, να το υπομένετε ως μέρος της παγκόσμιας θλίψης\nΚατά τα λεγόμενα της μητέρας Σιλουανής, «το σημαντικότερο στη θεολογία του γέροντα ήταν ο ισχυρισμός που είχε πρακτική εφαρμογή: ακόμα και αν σας κατακυριεύουν πάθη, να το υπομένετε ως μέρος της παγκόσμιας θλίψης. Μην εγκλωβίζεστε σε αυτό το πάθος. Να λέτε: “Κύριε, Εσύ βλέπεις, σε τι κατάσταση είμαστε (όχι εγώ αλλά εμείς) όλοι, βοήθησε!”».\nΜάλλον, στους άλλους ανθρώπους βλέπουμε αυτό που έχουμε οι ίδιοι, ή αυτό που ωριμάζει μέσα μας. Οπότε, ο τρόπος που περιγράφει η μητέρα Σιλουανή τον γέροντα, κατά κάποιον τρόπο, εκφράζει και το δικό της πνευματικό πορτραίτο. Γράφει: «Στη ζωή μου έχω δει πολλούς κλειστούς μοναχούς που φοβούνται να αποκαλύψουν την πορεία τους, αλλά ο γέροντας Σωφρόνιος δεν το είχε. Δε σημαίνει ότι αποκάλυπτε πλήρως τον εαυτό του. Προειδοποιούσε: η κλειστότητα έχει σχέση με το ότι συνέχεια φοβόμαστε να κάνουμε λάθος και έτσι απορρίπτουμε το Άγιο Πνεύμα («και αν κάνω λάθος;»). Οπότε, καλύτερα να κάνουμε λάθος παρά να απορρίψουμε το Άγιο Πνεύμα». Ναι, η ίδια η μητέρα Σιλουανή ήταν εκπληκτικά ανοιχτός άνθρωπος, εξαιρετικά ειλικρινής και ήταν άνθρωπος της αγάπης. Δε φοβόταν να μιλάει για τον εαυτό της και, ως εκ τούτου, δε φοβόσουν ούτε κι εσύ να της μιλάς για τον εαυτό σου, χωρίς να κρύβεις καθόλου τις δυσκολίες και τις αδυναμίες σου.\nΌπως γράφει: «Ο πατήρ Σωφρόνιος ήταν άνθρωπος μεγάλης αγάπης. Ήξερα πως ό, τι και να είχα κάνει, όπως και να είχα συμπεριφερθεί, αυτός ο άνθρωπος θα με αγαπούσε και αυτό δεν θα μπορούσε να αλλάξει. Μαζί του δεν υπήρχε περίπτωση να έρχονται τα πάνω κάτω: όπως γοητεύτηκε – απογοητεύτηκε, έχω διάθεση – δεν έχω διάθεση. Αγαπούσε πάντοτε. Θεωρώ ότι όποιος γνώριζε τον πατέρα Σωφρόνιο, ένιωθε ότι ο γέροντας τον αγαπάει πιο πολύ από όλους. Τέτοιο ήταν το μέτρο της αγάπης του: “τοῖς πᾶσι γέγονα τὰ πάντα”».\nΕκτός από την καθαυτό πνευματική συνιστώσα, μάλλον, σημαντική για την επικοινωνία είναι και η απλή ανθρώπινη αλληλοκατανόηση, η ανθρώπινη ενότητα. Έτσι, για τη μητέρα Σιλουανή ήταν σημαντικό το που «εκτός από το ότι ο πατήρ Σωφρόνιος ήταν γέροντας και μοναχός, αναμφισβήτητα, ήταν και εκπρόσωπος της ρωσικής διανόησης των αρχών του 20ου αιώνα. Ακόμα και στις κινήσεις του: το πώς περπατούσε, το πώς έσκυβε το κεφάλι, το ύφος του, ο τρόπος έκφρασης…». Ίσως, όσο πιο πολλά κοινά ενώνουν τους ανθρώπους, άλλο τόσο είναι πιο εύκολο να δημιουργείς και να συντηρείς την επαφή με τον άλλον άνθρωπο.\nΒεβαίως, σημαντική δεν είναι μόνο η ανθρώπινη και η πολιτιστική εγγύτητα. Η μητέρα Σιλουανή έγραφε: «Για τους μοναχούς το πιο σημαντικό είναι ο τρόπος και η σχέση των γερόντων με τη Θεία Λειτουργία. Πως τελούσε ο γέροντας Σωφρόνιος τη Θεία Λειτουργία! Για αυτόν, ήταν το κέντρο του Σύμπαντος. Ποτέ και πουθενά αλλού δεν είχα ζήσει τέτοια Λειτουργία, όπως στο Έσσεξ. Είχα την εντύπωση ότι βρίσκομαι στους ουρανούς και ότι όλοι οι παρευρισκόμενοι συμμετέχουν στη Λειτουργία και ότι η κοινή σιωπή των προσευχομένων είναι γεμάτη από κάποια συμπαντική σιωπή. Τέτοιο αίσθημα, τέτοιο βίωμα δεν είχα πουθενά αλλού».\nΑπό τις περιγραφές του βίου του πατέρα Σωφρονίου, η μητέρα Σιλουανή ξεχώριζε το βιβλίο του Μητροπολίτη Ναυπάκτου κ.Ιερόθεου (Βλάχου) «“Οίδα άνθρωπον εν Χριστώ…”. Βίος και πολιτεία του Γέροντος Σωφρονίου του ησυχαστού και θεολόγου». Το βιβλίο υπάρχει και σε ρωσική μετάφραση που δημοσιεύτηκε στη Λαύρα της Αγίας Τριάδας και του Αγίου Σεργίου, το 2013.\nΗ ιστορία του ρωσικού γυναικείου μοναχισμού στον 20ο αιώνα ήταν ένα από τα βασικά θέματα ερευνών της μητέρας Σιλουανής\nΣτα 35 χρόνια της μοναστικής ζωής, η μητέρα Σιλουανή είχε περάσει από διάφορα διακονήματα. Ήταν και στην κουζίνα – μαγείρευε υπέροχα. Πολλές φορές είχα βρεθεί σε γεύμα της, όταν επισκεπτόταν στα Ιεροσόλυμα τη μητριά της. Είχα δοκιμάσει και μπορς (παραδοσιακή ρώσικη σούπα – Στμ.) στη rue Daru, σε μέρες που στον εκεί ναό, γιόρταζε η Ιερά Μονή της Αγίας Σκέπης. Έχοντας εξαιρετικό μουσικό αυτί και φωνή, υπήρξε για πολλά χρόνια ιεροψάλτρια και χοράρχης της μονής (στη συνέχεια, στο ρωσικό μοναστήρι στο Όρος των Ελαιών, ασχολήθηκε με επιδιόρθωση της ψαλτικής τους παράδοσης). Τα τελευταία χρόνια της ζωής της, η μητέρα Σιλουανή ήταν υπεύθυνη για το μοναστηριακό αρχείο. Από τη δουλειά της στο αρχείο, προέκυψαν ορισμένα βιβλία αφιερωμένα στις αδελφές και στις ηγουμένες της Μονής στο Μπουσί. Η ιστορία του ρωσικού γυναικείου μοναχισμού στον 20ο αιώνα ήταν ένα από τα βασικά θέματα των επιστημονικών της ενδιαφερόντων και ερευνών.\nΤα βιβλία της μητέρας Σιλουανής για τον γυναικείο μοναχισμό έχουν πολύ ενδιαφέρον. Να αναφέρουμε, πρώτα από όλα, το βιβλίο για τη μοναχή Ταϊσία (Κάρτσεβα·1896–1995), την αγιογράφο και μοναχή της Ιεράς Μονής της Αγίας Σκέπης. Ύστερα, το βιβλίο για την ηγουμένη Ευδοκία (Κουρτέν·1895–1977), την πρώτη καθηγουμένη της Μονής της Αγίας Σκέπης. Το συγκεκριμένο βιβλίο δημοσιεύτηκε σε γαλλική μετάφραση, λίγο πριν από το θάνατο της. Η μητέρα Σιλουανή είχε προλάβει και επικοινωνούσε πολύ με τη μοναχή Ταϊσία. Αντίθετα, την ηγουμένη Ευδοκία την «ήξερε» μόνο από διηγήσεις άλλων αδελφών, όπως επίσης και από το μοναστηριακό αρχείο.\nΑπό πολύ νωρίς, η μητέρα Ευδοκία προσπαθούσε μαζί με τη μητέρα Μαρία (Σκομπτσόβα) να δημιουργήσουν μοναστική κοινότητα, αν και, οι αντιλήψεις τους για το μοναχισμό ήταν διαφορετικές. Η Οσία μητέρα Μαρία είχε αγιοκαταταχθεί, το 2004, από το Πατριαρχείο Κωνσταντινούπολης, στη χορεία των Αγίων. Η εγγύτητα της μητέρας Ευδοκίας με την Οσία Μαρία και η διαφοροποίησή της ως προς την εμπειρία της ενεργού διακονίας της Οσίας Μαρίας στον κόσμο, συνετέλεσαν στο να δημιουργηθεί από τη μητέρα Ευδοκία «κλασική» μοναστική κοινότητα στο Μουαζνέ, κοντά στο Παρίσι, που αργότερα μεταφέρθηκε στο Μπουσί, το 1946. Η ηγουμένη Όλγα (Σλέζκινα·1915-2013), η καθηγουμένη αυτής της Ιεράς Μονής, στο διάστημα 1992-2013, περιέγραφε τη μητέρα Μαρία ως εξής: «Ο καθένας έχει το δικό του δρόμο. Η μητέρα Μαρία είναι Αγία, προσέφερε τη ζωή της για τους άλλους. Είναι πραγματική Αγία Μάρτυρας. Αλλά αυτό δεν είναι ο δικός μου τύπος ανθρώπου και δε νομίζω ότι ήταν μοναχή με την έννοια που εμείς το εννοούμε. Ας πούμε έλεγε: “Να, αυτοί κάνουν μετάνοιες, και ποιος τις χρειάζεται; Νομίζετε ότι ο Κύριος τις χρειάζεται αυτές τις μετάνοιες; Δε χρειάζονται”. Και τα λοιπά. Καταλαβαίνετε, ο κάθε άνθρωπος μπορεί να έχει τη δική του ιδέα… Έναν τέτοιο ελεύθερο μοναχισμό αναγνώριζε και πίστευε ακράδαντα ότι είναι ο μοναδικός μοναχισμός που μπορεί να υπάρχει. Όμως, ο καθένας έχει το δικό του δρόμο. Αυτή είχε αυτό το δρόμο, οι άλλοι έχουν άλλον» .\nΗ μητέρα Σιλουανή έλεγε ότι αν υπήρχε στην Εκκλησία ο θεσμός των διακονισσών, τότε η μητέρα Μαρία δε θα είχε κουρευτεί μοναχή αλλά θα γινόταν διακόνισσα. Δεν ήταν τυχαίο που η Μεγάλη Δούκισσα Ελισάβετ, στις αρχές του 20ου αιώνα αιτούνταν να επανέλθει ο θεσμός των διακονισσών. Όμως, επειδή αυτός ο θεσμός δεν υπάρχει, όλα αναφέρονται ως μοναχισμός. Έτσι, για τη μητέρα Σιλουανή, παρά το ανοιχτό της πνεύμα, ο μοναχισμός δε σκοπεύει σε «κοινωνική δράση». Η μητέρα Σιλουανή πέρασε όλη τη μοναχική της ζωή στο μοναστήρι και παντού κυκλοφορούσε με μοναχική ένδυση, ακόμα και στο μετρό του Παρισιού ή στο αεροδρόμιο του Τελ-Αβίβ. Όμως, παρόλα αυτά, το κέντρο του μοναχισμού δεν ήταν για αυτήν η κοινοτική μοναστική ζωή, αλλά το «ο Θεός και ψυχή».\nΤα τελευταία χρόνια της ζωής της (τουλάχιστον για πέντε χρόνια), η μητέρα Σιλουανή έπασχε από καρκίνο. Είχε μυέλωμα των οστών. Ήταν ο τρίτος καρκίνος που πέρασε στη ζωή. Οι πρώτοι δύο είχαν θεραπευτεί. Στις αρχές της τελευταίας της ασθένειας, ερχόταν στα Ιεροσόλυμα και επισκεπτόταν τη μητριά της και το μοναστήρι στο Όρος των Ελαιών. Μετά, άρχισαν οι χημειοθεραπείες με τακτικές επισκέψεις στο νοσοκομείο και με βαριές παρενέργειες. Ωστόσο, σχεδόν μέχρι το τέλος, την πήγαιναν στην εκκλησία για τη Θεία Λειτουργία, Κυριακές και γιορτές. Τελευταία φορά την είδα περίπου ένα χρόνο πριν την κοίμησή της, τη στιγμή που αναχωρούσε για πολλοστή φορά από την αυλή του μοναστηριού για το νοσοκομείο για θεραπεία. Όπως πάντα, χαμογελούσε. Όπως έλεγαν μετά οι αδελφές του μοναστηριού: «Η μητέρα Σιλουανή ποτέ δεν παραπονιόταν».\nΗ μοναχή Σιλουανή εκοιμήθη στις 29 Ιουνίου του 2017, στο μοναστήρι της.\nΕΜΥ Καιρός: Η πρόγνωση για σήμερα Πέμπτη 17 ΙουνίουΔεν υπάρχει ατομική σωτηρία στην Εκκλησία.Δε σώζεται κάνεις μόνος του!


Λάρκο: «Τελειώνουν» την τελευταία βαριά βιομηχανία | Σύλλογος Γιάνης Κορδάτος\nΜετά τους 80 νεκρούς, «σκοτώνουν» στην ανεργία 13.000 εργατικές οικογένειες\nΗ κυβέρνηση δείχνει αποφασισμένη να «τελειώσει» τη ΛΑΡΚΟ, ξεπουλώντας την ή βάζοντας λουκέτο, χωρίς να υπολογίζει τις περίπου 13.000 οικογένειες που απασχολεί, ούτε και τον δημόσιο πλούτο το οποίο ή θα «ροκανίσουν» ξένοι επενδυτές ή θα καταλήξει για… παλιοσίδερα. Το κυρίαρχο αφήγημα κυβέρνησης και συστημικών ΜΜΕ είναι ότι από το 1963 που ιδρύθηκε, η ΛΑΡΚΟ έχει περάσει τα περισσότερα από τα 57 χρόνια της ιστορίας της σε κατάσταση χρεοκοπίας. Δεν είναι ακριβώς έτσι.\nΟ ιδρυτής της Πρόδρομος Μποδοσάκης-Αθανασιάδης είχε αποκομίσει τεράστια κέρδη από την εκμετάλλευση εργατών και γης –μεταλλεία– τις δεκαετίες ‘60 και ‘70, αξιοποιώντας και τα περίφημα «θαλασσοδάνεια». Όταν, τελικά, αποφάσισε ότι δεν είχε όσα κέρδη ήθελε, το 1983 άφησε σύξυλους και με φέσια τράπεζες και ΔΕΗ. Έτσι, η ΛΑΡΚΟ πέρασε στις τράπεζες και το 1986 στον Οργανισμό Ανασυγκρότησης Επιχειρήσεων επί ΠΑΣΟΚ, με εκκαθάριση και απολύσεις εργαζομένων. Σήμερα, η ΛΑΡΚΟ ανήκει στο Δημόσιο –στο ΤΑΙΠΕΔ από το 2012– κατά 55,2%, στη ΔΕΗ κατά 11,4% και στην Εθνική Τράπεζα κατά 33,4%.\nΚατά την τετραετία 2015-2018, η εταιρεία είχε σωρευτικές ζημιές 148 εκατ. ευρώ, χρέη προς τρίτους 500 εκατ. ευρώ, ενώ εκκρεμεί η επιστροφή 135 εκατ. ευρώ της κρατικής ενίσχυσης που χαρακτηρίστηκε «παράνομη» —μειώθηκε πρόσφατα κατά 30 εκατομμύρια. Όλοι οι εκάστοτε κυβερνώντες –ΝΔ, ΠΑΣΟΚ, ακόμα και ΣΥΡΙΖΑ– αποσιωπούν τα βαθύτερα αίτια απαξίωσης και διάλυσης της ΛΑΡΚΟ. Πρόκειται για τη μοναδική βιομηχανία πανευρωπαϊκά που παράγει σιδηρονικέλιο, καλύπτοντας το 6% των αναγκών της Ευρώπης και το 3% παγκοσμίως. Έχει εργοτάξια εξόρυξης μεταλλεύματος σε Βοιωτία, Φθιώτιδα, Εύβοια, Καστοριά και λιγνιτωρυχείο στα Σέρβια Κοζάνης. Η χώρα μας έχει στο υπέδαφός της το 90% των κοιτασμάτων νικελίου της Ευρώπης.\n«Πρόκειται για φτωχά μεταλλεύματα», «μπορούσε να εισάγει λατερίτη», διατείνονται τα δημοσιογραφικά παπαγαλάκια της κυβέρνησης. Ο πρόεδρος του σωματείου έδρας εργαζομένων ΛΑΡΚΟ Κ. Σαμαράς, μιλώντας στο Πριν, απαντά ότι «αυτά τα μεταλλεύματα είχαμε και όταν η εταιρεία ήταν κερδοφόρα» και πως «το νικέλιο που παράγει η ΛΑΡΚΟ περιέχει μεγάλο ποσοστό κοβαλτίου και γι’ αυτό κατατάσσεται στα ποιοτικότερα σε παγκόσμιο επίπεδο». Θυμίζει, δε, πως την περίοδο 2005-2009, όταν η τιμή του νικελίου ήταν τριπλάσια από ό,τι σήμερα, η εταιρεία είχε διαφυγόντα κέρδη 400 εκατομμυρίων. «Αντί για 57.000 δολάρια/τόνο, πουλούσαμε με 27.000 δολάρια/τόνο, λόγω της πολιτικής της ΝΔ να προπωλεί με χαμηλότερη τιμή».\nΈνα άλλο ζήτημα αφορά την τεχνολογική απαξίωση της ΛΑΡΚΟ όλα αυτά τα χρόνια. Από τα κοιτάσματα χρωμίου και νικελίου θα μπορούσε να παραχθεί ανοξείδωτος χάλυβας, όπως απέδειξε επιτυχές πείραμα για την παραγωγή του στη ΛΑΡΚΟ, το 1982. Όμως, λόγω των πολιτικών της τότε ΕΟΚ, δεν έγινε ποτέ η μονάδα παραγωγής. Έτσι, συνέχισε να δίνει την πρώτη ύλη σε ξένους ομίλους που παρήγαγαν ανοξείδωτο χάλυβα για κλάδους όπως κατασκευές, αυτοκινητοβιομηχανία, πολεμική βιομηχανία, αλλά και για εργαλεία ιατρικής και κατασκευή οικιακών συσκευών. «Σε εμάς έμεινε να εισάγουμε… κατσαρόλες σε δεκαπλάσια τιμή», σχολιάζει ο Κ. Σαμαράς! «Έχουμε παλιά μηχανήματα από τη δεκαετία του ‘80, δεν έγινε κανένας εκσυγχρονισμός για να παραχθούν υποπροϊόντα», προσθέτει και αναφέρεται στη συζήτηση που είχε ανοίξει το 2007 για μονάδα υδρομεταλλουργίας, με την οποία θα μπορούσε να γίνει διαχωρισμός νικελίου και κοβαλτίου που είναι περιζήτητα στην κατασκευή μπαταριών, την ηλεκτροκίνηση και άλλους τομείς.\nΠολύς λόγος γίνεται για το χρέος ύψους 350 εκατ. ευρώ της ΛΑΡΚΟ στη ΔΕΗ — σκοπίμως τηρείται σιγή ιχθύος για τα 31 εκατ. της Χαλυβουργικής. Η εταιρεία διαχρονικά πλήρωνε την κατανάλωση ηλεκτρικής ενέργειας παραπάνω από άλλες ενεργοβόρες ανταγωνιστικές επιχειρήσεις. Το 2006, επί κυβέρνησης ΝΔ, η ήδη αυξημένη τιμή της ηλεκτρικής ενέργειας για τη ΛΑΡΚΟ διπλασιάστηκε!\nΒέβαια, διαχρονικά ο «κακός δαίμονας» της ΛΑΡΚΟ για κυβερνώντες και ΜΜΕ ήταν οι… υψηλοί μισθοί των εργατών της — εκείνων που όλα αυτά τα χρόνια έχουν δώσει ακόμα και το αίμα τους, μετρώντας συνολικά 80 νεκρούς σε ώρα εργασίας και εκατοντάδες από επαγγελματικές ασθένειες. Το «ευχαριστώ» είναι 25% περικοπές στους μισθούς, κατάργηση αποζημιώσεων, δώρων, επιδόματος αδείας και στο βάθος ανεργία. «Το 17% του κόστους της ΛΑΡΚΟ αποτελεί η μισθοδοσία, κάτω από το μέσο όρο στην ΕΕ, εργαζόμενοι με 30-40 χρόνια προϋπηρεσίας αμείβονται με 1.000-1.200 ευρώ, τόσα περίπου παίρνουν και οι εργάτες στα καμίνια που δουλεύουν στους 1500 βαθμούς Κελσίου!», σημειώνει ο Κ. Σαμαράς. Φυσικά, υπάρχουν και πολλοί συμβασιούχοι, επινοικιαζόμενοι και εργολαβικοί που αμείβονται και με λιγότερα χρήματα.\nΔιαβάστε όλο το ρεπορτάζ στο ΠΡΙΝ…\nTags: Βιομηχανία Ιδιωτικοποιήσεις Λάρκο\nPrevious: Οι διαδηλωτές γκρεμίζουν τα σύμβολα αποικιοκρατίας\nNext: Η αρχή του τέλους του Δόγματος Μονρόε στη Λατινική Αμερική;


Κοροναϊός: Γιατί μεγάλο μέρος του πληθυσμού διστάζει να εμβολιαστεί – Τι ρόλο παίζουν τα social media | ΥΔΡΟΓΕΙΟΣ 106,9 FM\nΚοροναϊός: Γιατί μεγάλο μέρος του πληθυσμού διστάζει να εμβολιαστεί – Τι ρόλο παίζουν τα social media\nΤην ώρα που βασικός «στόχος» κυβέρνησης και ειδικών αποτελεί το «τείχος ανοσίας» στο τέλος Αυγούστου μεγάλος κομμάτι του πληθυσμού εμφανίζεται διστακτικό στον εμβολιασμό.\nΗ φοιτήτρια, επιχειρηματίας – influencer Έλενα Κρεμλίδου, η κλινική ψυχολόγος Άννα Κανδαράκη, ο δήμαρχος Αγρινίου Γιώργος Παπαναστασίου και ο δημοσιογράφος Ανδρέας Λουδάρος μιλώντας στην «Κοινωνία Ώρα MEGA» επιχείρησαν να εξηγήσουν γιατί ο κόσμος διστάζει να κλείσει το ραντεβού του για εμβολιασμό.\nΗ Έλενα Κρεμλίδου, γνωστή ως Μαριπόζα, έθεσε την ανάγκη καλύτερης ενημέρωσης. Συγκεκριμένα ανέφερε πως η ίδια έκανε το Johnson and Johnson μα παρατηρεί ότι υπάρχει ανασφάλεια στους νέους.\n«Έκανα το μονοδοσικό, έχω τελειώσει εδώ και 3 εβδομάδες. Το περίμενα πως και πως. Το ήθελα για να ταξιδέψω και να προφυλάξω τους γύρω μου. Οι περισσότεροι νιώθουν μια ανασφάλεια, γιατί κανείς δεν μας λέει ακριβώς τι συμβαίνει. Θα ήταν ωραίο να μας πουν τι θα βάλουμε μέσα μας».\n«Δεν μπορεί να αιωρείται κάτι τέτοιο, όπως η εγκυμοσύνη και πως επηρεάζεται. Δεν μπορούμε να πειστούμε εύκολα. Το ωραίο των social media είναι ότι υπάρχουν πολλές απόψεις. Είναι η νέα τάξη πραγμάτων», πρόσθεσε τονίζοντας ότι: «Ο νέος κόσμος θέλει μια διαφορετική προσέγγιση».\nΑπό πλευράς της η Άννα Κανδαράκη, κλινική ψυχολόγος, επισήμανε ότι το οικογενειακό πλαίσιο μπορεί να καθορίσει την θέση του παιδιού.\n«Υπάρχει οικογενειακή πεποίθηση απέναντι στην ασθένεια και τον εμβολιασμό. Πίσω από το νέο μπορεί να υπάρχει ένας θυμωμένος πατέρας ή φοβισμένη μητέρα. Είναι παγίδα να εστιάσουμε στο νεότερο μέλος.», ανέφερε.\n«Αν δούμε κάποιον ανεμβολίαστο συνήθως υπάρχει μια δυσπιστία συνολική. Δεν έχουμε κοιτάξει το προφίλ του ανεμβολίαστου. Από έρευνες που έχουν δημοσιευτεί βλέπουμε ότι υπάρχει μια συσχέτιση του δύσπιστου απέναντι στην επιστήμη με τον ανενημέρωτο.», σημείωσε και στη συνέχεια αναφέρθηκε στα όσα έχει δείξει μέχρι τώρα η Ιστορία.\n«Μέχρι και σήμερα 1,5 εκατ. άνθρωποι πεθαίνουν από μεταδιδόμενες ασθένειες. Να δούμε το παράδειγμα τις ευλογιάς που υπήρχε δισταγμός και τελικά δεν εξαλήφθηκε. Ο κόσμος πείστηκε».\n«Η μεγαλύτερη παγίδα είναι να δημιουργηθεί χάσμα και το φόβο μας αντί να το μεταδώσουμε για να προστατευτούμε να γίνει ρητορική μίσους προς του ανεμβολίαστους. Να ακούσουμε και να κατανοήσουμε το γιατί δεν θέλει κανείς να εμβολιαστεί».\nΗ ζημιά από το Πάσχα\nΑπό πλευράς του ο κ. Γιώργος Παπαναστασίου, δήμαρχος Αγρινίου, σχολίασε την επικρατούσα κατάσταση στον νομό Αιτωλοακαρνανίας.\n«Λίγο πριν το Πάσχα το Αγρίνιο δεν είχε θέμα με την πανδημία. Το Πάσχα η ζημιά έγινε με τις γιορτές εξόδου. Χαλαρώσαμε. Τα στοιχεία που υπάρχουν είναι σε επίπεδο νομού κι όχι δήμου. Ο εμβολιασμός είναι 35,5% στην Αιτωλοακαρνανία. Στο δήμο είναι μικρό το ποσοστό. Καθυστέρησε η διαδικασία του εμβολιασμού. Έγιναν και λάθη, μετακινούσαν τον πληθυσμό σε άλλους λόγους. Υπάρχουν και ιδεολογικοί και θρησκευτικοί λόγοι στην άρνηση. Δημιουργείται ένα αντιεμβολιαστικό κίνημα μέσα από τα social media. Έχουμε κάνει κινήσεις για το σύνολο. Έχουμε κάνει καμπάνιες για να πείσουμε τον κόσμο. Τα νέα παιδιά θα τον βρουν τον δρόμο τους. Κάποιοι φοβούνται, οι άνθρωποι αυτοί πρέπει να πειστούν ακολουθώντας τις απόψεις της επιστήμης. Και τα ΜΜΕ περάσατε ένα μήνυμα στον κόσμο ότι όλα τα εμβόλια έχουν κάποιο πρόβλημα».\nΑναφορικά στο ρόλο της εκκλησίας και στο πόσο και πώς επηρεάζει τον κόσμο, ο δημοσιογράφος στο orthodoxia.info κ. Ανδρέας Λουδάρος, τόνισε: «Την περίοδο της καραντίνας εκεί είχαμε διάφορα ιδεολογικά ζητήματα στην εκκλησία. Είχαμε κάποιους που έλεγαν ότι δεν θα φορέσω μάσκα στην εκκλησία γιατί θα προσβάλω τον Θεό. Οι αντιεμβολιαστές δεν έχουν αναπτύξει εκκλησιαστικές προεκτάσεις. Την περίοδο των περιοριστικών μέτρων άνθρωποι της εκκλησίας έκαναν face control που δεν άφηναν τον κόσμο να φορέσει μάσκα. Δεν έχω ακούσει όμως κάποιον ιερέα που να βγαίνει στην ενορία του και να λέει “μην εμβολιαστείτε”».\nΝα σκεφτούμε το κοινωνικό σύνολο\n«Όσον αφορά τον εμβολιασμό είναι μικρότερος ο αριθμός των οργανωμένων ενοριών οι οποίες ακολουθούν τακτική αντιεμβολιασμού σε σχέση με την προηγούμενη τακτική με την μάσκα.».\n«Υπάρχουν δεδομένα που δεν τα ξέρουμε 100% είναι λογικό να φοβάται κανείς, αλλά πρέπει να σκεφτούμε τι διακινδυνεύουμε αν κάνουμε το εμβόλιο και τι διακινδυνεύουμε αν δεν κάνουμε το εμβόλιο. Όταν κάνω πίσω ενισχύω το πρόβλημα», σημείωσε η κυρία Κανδαράκη, με την Έλενα Κρεμλίδου να στέλνει το δικό της μήνυμα.\n«Να σκεφτούμε όλοι το κοινωνικό σύνολο. Έχουν κολλήσει φίλοι/γνωστοί. Πρόσφατα είδα την Χριστίνα Κεφαλά που κόλλησε και της το γύρισε σε πνευμονία, σοκαρίστηκα γιατί καταλαβαίνεις ότι δεν είσαι άτρωτος. Ένιωσα ασφάλεια και ανακούφιση επειδή είχα κάνει το εμβόλιο γιατί ήμασταν σε κοινούς χώρους».\nΠροηγούμενο Προηγούμενο Ρωσία: Ομηρία σε τράπεζα, ο δράστης κρατάει τρεις υπαλλήλους\nΕπόμενο Επόμενο “Καμπάνα” σε μπαρ για τους όρθιους πελάτες


Μία μαγευτική πεζοπορία διοργάνωσαν οι κάτοικοι του Βαθυρρεύματος - trikalaenimerosi\nΤρίκαλα | 15 Αυγ 2020, 14:12\nΤο Βαθύρρευμα είναι ένα ζωντανό χωριό που σφύζει από ζωή τους καλοκαιρινούς μήνες και «αντιστέκεται» στους δύσκολους καιρούς που διανύουμε. Και τον παλμό αυτής της ζωντάνιας δίνουν τόσο οι υπεύθυνοι του Μορφωτικού Πολιτιστικού Συλλόγου της περιοχής, όσο και οι ίδιοι μικροί και μεγάλοι κάτοικοι του χωριού, μέσα από την έντονη δραστηριοποίησή τους σε ένα σωρό θέματα. Και η αγάπη για το περιβάλλον είναι ένα από τα μέτωπα όπου φαίνεται αυτή η δραστηριότητα. Στα πλαίσια αυτά, όπως κάθε χρόνο έτσι και φέτος πραγματοποίησαν την καθιερωμένη πεζοπορία, επιλέγοντας για μία ακόμα φορά μία εξαιρετική διαδρομή.\nΑξίζει να σημειωθεί μάλιστα, ότι η φετινή πεζοπορία ήταν αφιερωμένη στην μνήμη του Τάκη Ρούσα, ο οποίος είχε διατελέσει επί σειρά ετών πρόεδρος του χωριού αλλά και μέλος του Δ.Σ. του Πολιτιστικού Συλλόγου. Πάντα ήταν ο «μπροστάρης» σε όλες τις εκδηλώσεις του χωριού και οι συγχωριανοί του θέλησαν για μία ακόμα φορά με αυτόν τον συμβολικό τρόπο να τιμήσουν την σημαντική προσφορά του. Η πεζοπορία ξεκίνησε την Πέμπτη 13 Αυγούστου το πρωί. Σημείο συγκέντρωσης το καφενείο του χωριού, ενώ το σημείο εκκίνησης της όλης διαδρομής, η αρχή του παλιού δρόμου που ένωνε οδικώς πριν πολλές δεκαετίες τα χωριά της Μεσοχώρας με τα Στουρναρέικα και κατ’ επέκταση με την Πύλη και τα Τρίκαλα. Δρόμος που αντικατέστησε αργότερα ο δρόμος που διέρχονταν από τον Αυχένα της Γκρόπας, ο οποίος και αυτός καταργήθηκε στην συνέχεια με την κατασκευή της οδικής Σήραγγας που τον παρέκαμψε.\nΗ όλη εμπειρία που έζησαν οι περιπατητές όντως υπέροχη, αφού βρέθηκαν μέσα στην αγκαλιά της άγριας ομορφιάς του δάσους. Μικροί και μεγάλοι θαύμασαν τα ειδυλλιακά τοπία της περιοχής, με τις μαγευτικές εικόνες να διαδέχονται η μία την άλλη.\nΗ επόμενη άφιξη ήταν στον πανέμορφο συνοικισμό του «Ψάρρου» στα Στουρναρέικα, όπου έγινε η απαραίτητη στάση για ξεκούραση. Οι περιπατητές απήλαυσαν το καφεδάκι τους στο «Zampakas Hotel Panorama», πριν συνεχίσουν το δεύτερο σκέλος της διαδρομής, το οποίο περιελάμβανε την διέλευσή τους από τον παλιό δρόμο στον Αυχένα της Γκρόπας και την ολοκλήρωση της πεζοπορίας στο ίδιο σημείο απ’ όπου έγινε και η εκκίνηση. Και όπως ήταν φυσικό, έδωσαν όλοι μαζί ραντεβού του χρόνου την ίδια εποχή, για μία ακόμα πεζοπορία με ακόμα μεγαλύτερη συμμετοχή.


Ομαδικό Ταξίδι στην Αίγυπτο | Yaba Travellers\n14 Δεκ Ομαδικό Ταξίδι στην Αίγυπτο\nPosted at 20:11h in Ομαδικα ταξιδια\tby\tyaba\nΔεν υπάρχουν διαθέσιμες θέσεις (Sold Out)\nΣε περίπτωση που σε ενδιαφέρει επόμενο ταξίδι μας στην Αίγυπτο μπορείς να επικοινωνήσεις μαζί μας στο contact@yabatravellers.com\nΤο ταξίδι μας στην Αίγυπτο είναι ένα ταξίδι…εμπειρίας!\nΑίγυπτος τον Μάρτιο 01-09/03/2022\nΔιάρκεια ταξιδιού 9 μέρες/8 νύχτες\nΤις πρώτες 3 ημέρες τις περνάμε στο Κάιρο! Αφού γίνει η αρχική εισαγωγή στον Αιγυπτιακό πολιτισμό, επισκεπτόμαστε τις πυραμίδες, την μυστηριακή αγορά του Αlkhalili και άλλα σημεία ενδιαφέροντος στην χαοτική πρωτεύουσα της Αιγύπτου. Έπειτα παίρνουμε πτήση και προσγειωνόμαστε στο Aσουάν, στην Νότια Αίγυπτο.\nΑπό εκεί ξεκινάει μία μοναδική εμπειρία, μία διαφορετική πολυτελής κρουαζιέρα στον Νείλο! Θα επιβιβαστούμε σε ένα παραδοσιακό πλοίο Dahabiya. Θα διασχίσουμε ένα κομμάτι του Νείλου για 4 μέρες (3 νύχτες) , απολαμβάνοντας στάσεις σε ναούς, ρομαντικά δείπνα και ηλιοβασιλέματα. Το πλοίο Dahabiya είναι μόνο για το γκρουπ μας (χωράει έως 14 άτομα) και θα σε ταξιδέψει πίσω στον χρόνο καθώς έτσι ταξίδευαν οι Βασιλείς. Με τεράστια πανιά, χωρίς μηχανή, με απαράμιλλο στυλ και χωρίς βιασύνη, αποτελεί μία ξεχωριστή εμπειρία. Η κρουαζιέρα τελειώνει δίπλα στο Luxor, στην μικρή πόλη Esna.\nΘα περάσουμε δύο νύχτες σε ξενοδοχείο 5 αστέρων δίπλα στον Νείλο, στο Λουξόρ για να επισκεφθούμε τους πιο μεγαλοπρεπείς ναούς της Αιγύπτου και βεβαίως την κοιλάδα των Βασιλέων, αλλά και να χαλαρώσουμε. Το ταξίδι μας θα τελειώσει αφού επιβιβαστούμε στην πτήση μας από το Luxor για το Κάιρο και από εκεί για την Αθήνα.\nΑεροπορικά εισιτήρια οικονομική θέση για 4 πτήσεις (οι 2 εσωτερικές πτήσεις & Αθήνα-Κάιρο-Αθήνα), σε συνεργασία με ταξιδιωτικό γραφείο\nΔιαμονές σε ξενοδοχεία 5 αστέρων σε Κάιρο & Λουξόρ με πρωινό\n3 νύχτες διαμονή σε δίκλινες καμπίνες σε παραδοσιακό luxury πλοίο Dahabiya με πλήρη διατροφή\nΑιγυπτιολόγος τοπικός οδηγός στα tour μας & στο πλοίο\nΣυνοδεία εμάς! 😊\nΒίζα για την Αίγυπτο (25 δολάρια – υποχρεωτική)\nΤαξιδιωτική ασφάλεια (υποχρεωτική)\nΠροσωπικά έξοδα (σουβενιρ, αλκόολ κλπ)\nTips στους τοπικούς guides (προαιρετικό)\nΑν σε ενδιαφέρει να πάρεις μέρος στην παρέα μας στην Αίγυπτο στείλε μας e-mail στο contact@yabatravellers.com με δύο λόγια για εσένα για να γνωριστούμε. Θα επανέλθουμε τις επόμενες μέρες!\n*Για να συμμετέχεις στο ομαδικό μας ταξίδι θα πρέπει να έχεις ολοκληρώσει τον εμβολιασμό σου κατά του Covid 19. Επίσης, πρέπει να είσαι άνω των 18 ετών.\nΣε ποιους απευθύνονται τα ταξίδια μας;\nΣε άτομα του ΝΑΙ! Που έχουν διάθεση για εξερευνήσεις, περιπέτεια και παρέα. Θέλουμε να δημιουργούμε οικογένειες και όχι απλά να κάνουμε ένα ταξίδι, γι’ αυτό και δεχόμαστε μικρό αριθμό ατόμων στα ομαδικά μας ταξίδια (maximum 14 άτομα).\nΟΜΑΔΙΚΑ ΤΑΞΙΔΙΑ YABATRAVELLERS, Ομαδικό ταξίδι στην Αίγυπτο, ταξιδι στην Αιγυπτο


Πρόταση για Μανιάτη,σταντ-μπάι ο Εσιέν ·\nHome ΠΟΔΟΣΦΑΙΡΟ Πρόταση για Μανιάτη,σταντ-μπάι ο Εσιέν\nΟ Ολυμπιακός περιμένει μέσα στην εβδομάδα επίσημη πρόταση για την πώληση του Γιάννη Μανιάτη και σύμφωνα με τις πληροφορίες που έχουν πάρει στον Πειραιά από μάνατζερ, θα είναι τέτοια η οποία δύσκολα θα απορριφθεί.\nΜε λίγα λόγια, θα ικανοποιηθεί απόλυτα ο Θρύλος αν ευσταθούν τα όσα μεταφέρονται στους ερυθρόλευκους από μάνατζερ που χειρίζονται την υπόθεση και ο διεθνής μέσος θα αποχωρήσει από τον Πειραιά.\nΑυτό σημαίνει αυτόματα και αναζήτηση αντικαταστάτη καθώς θα υπάρξει απώλεια ενός σημαντικού “γραναζιού” της ενδεκάδας, παίκτη τον οποίο υπολόγιζε πολύ ο Μίτσελ. Ο αντικαταστάτης, σύμφωνα με πληροφορίες έχει βρεθεί εδώ και καιρό και δεν είναι άλλος από τον Μίκαελ Εσιέν.\nΌπως μας μεταφέρθηκε χαρακτηριστικά, ο Γκανέζος είναι σταντ-μπάι και αν πουληθεί ο Μανιάτης, το πιθανότερο είναι να ντυθεί με τα ερυθρόλευκα. Δεν είναι τυχαίο το γεγονός ότι κάθισε παρέα με Καρεμπέ και Ισά στο πρόσφατο φιλικό των ερυθρολεύκων με τη Μίλαν και τα είπε για πάρα πολύ ώρα σε ιδιαίτερα θερμό κλίμα.\nΟ παίκτης έχει ενημερωθεί ότι δεν υπολογίζεται από τον Φιλίπο Ιντζάγκι και αν καλυφθεί οικονομικά από κάποια άλλη ομάδα, θα μείνει ελεύθερος από τους “ροσονέρι” κάτι το οποίο αναμένεται να γίνει τις επόμενες ημέρες.\nOlympiacos : A1 ΑΝΔΡΩΝ 20/11/2019\nΤεστ: Μάθε αν σε απατά ο/η σύντροφός σου!!!\nΓελάει όλος ο κόσμος με τη νέα φανέλα του ΠΑΟΚ…


Επιδερμίδα :: Μάτια :: Herbal Recovery Eye Gel (30ml)\nΑρχική ΣελίδαΕπιδερμίδαΜάτιαHerbal Recovery Eye Gel (30ml)\nHerbal Recovery Eye Gel (30ml)\nΚΩΔΙΚΟΣ : 90667\n"Ζωντανέψτε το βλέμμα σας"\nTo Herbal Recovery Eye Gel αναζωογονεί, φωτίζει και φρεσκάρει τα κουρασμένα μάτια. Αυτή η πολυτελής περιποίηση αναζωογονεί με ορατά αποτελέσματα την εμφάνισή σας, ενώ, επίσης, συσφίγγει και ενυδατώνει το ευαίσθητο δέρμα γύρω από τα μάτια.\nΑπολεπίζει και συσφίγγει απαλά\nΤο Eyebright και η ρίζα ginseng λειτουργούν από κοινού για τη μείωση της εμφάνισης λεπτών γραμμών και ρυτίδων. Οι βιταμίνες Ε και C κάνουν ήπια απολέπιση, ενώ η αλόη βέρα και η αλθαία εξισορροπούν την ξηρότητα και προσφέρουν εντατική ενυδάτωση.\nΑπλώστε 1 δόση Herbal Recovery Eye Gel στις άκρες των δακτύλων και πιέστε απαλά πάνω στην ευαίσθητη επιδερμίδα γύρω από την περιοχή των ματιών Χρησιμοποιήστε μέρα και νύχτα


Φωκαίδης: «Μπαίνουμε με μειονέκτημα, αλλά θα το παλέψουμε» (ηχητικό), 24Sports & News\nΦωκαίδης: «Μπαίνουμε με μειονέκτημα, αλλά θα το παλέψουμε» (ηχητικό)\nΠαράπονα γιατί ορίστηκε το παιχνίδι με την Δόξα το Σάββατο και όχι την Κυριακή\n26 ΦΕΒΡΟΥΑΡΙΟΥ 2018 - 12:35\nΟ Ολυμπιακός πάλεψε μέχρι το τέλος τον αγώνα με τον ΑΠΟΕΛ, αλλά δέχτηκε την ισοφάριση στην τελευταία φάση. Ο εκπρόσωπος τύπου της ομάδας του Τακτακαλά, Πάρις Φωκαίδης, μίλησε στον ΣΠΟΡ FM 95.0 και την εκπομπή «Κάνε Παιχνίδι» με τους Γιώργο Παττίχη και Δημήτρη Χριστοφόρου.\n«Δεν μας παίρνει η κατήφεια και η απογοήτευση, γιατί έχουμε πολλά παιχνίδια ακόμα. Σίγουρα, ο τρόπος που ήρθε η ήττα μας απογοήτευσε, γιατί με αυτό τον τρόπο χάσαμε και από την Ομόνοια στο Μακάρειο. Έτσι είναι το ποδόσφαιρο. Κρατάμε τα θετικά και κοιτάζουμε τα επόμενα παιχνίδια για να πάρουμε τους βαθμούς που πρέπει για να παραμείνουμε στην κατηγορία», ανέφερε αρχικά.\nΓια την εκτίμηση του κόσμου: «Ο φίλαθλος κόσμος της Κύπρου έχει αναγνωρίσει την προσπάθεια που γίνεται στον Ολυμπιακό. Ωστόσο, η εκτίμηση και ο σεβασμός δεν είναι αρκετός. Θα πρέπει να παλέψουμε με όλες μας τις δυνάμεις στην συνέχεια.. Έχουμε 10 τελικούς και ξεκινούμε με μειονέκτημα έναντι των άλλων ομάδων».\nΓια τους τραυματισμούς, αλλά και για τον ορισμό του αγώνα με την Δόξα το Σάββατο: «Ο Ευγένιος Αντωνίου με τραυματίστηκε και θα δούμε σήμερα το πρόβλημα και αν θα είναι διαθέσιμος για το κύπελλο. Ο Παχίπης είχε ένα τσίμπημα πριν από το παιχνίδι και προφυλάχθηκε. Όμως, το πρόβλημα που μας απασχολεί και θα εκδώσουμε αργότερα ανακοίνωση είναι για την απόφαση της ΚΟΠ να οριστεί το παιχνίδι μας Σάββατο και όχι Κυριακή, όπως οι άλλοι αγώνες του δεύτερου γκρουπ. Θα ήταν πιο σωστό να συμβεί αυτό, καθώς η ομάδα είχε παίξει Τετάρτη με τον Άρη, Σάββατο με τον ΑΠΟΕΛ, θα παίξουμε την Τετάρτη κύπελλο και μετά ξανά το Σάββατο».\nΓια τον επαναληπτικό με τη Νέα Σαλαμίνα και αν θα κυνηγήσουν την διάκριση στο κύπελλο: «Πρόθεση της ομάδας είναι να προχωρήσει και στο κύπελλο. Από την στιγμή που είμαστε μέσα στον θεσμό γιατί να μην το παλέψουμε».


The Promethians: Μαρτίου 2011\nΑναρτήθηκε από Michael Kokkinos στις 10:46 μ.μ. Δεν υπάρχουν σχόλια:\nΑναρτήθηκε από Michael Kokkinos στις 10:34 μ.μ. Δεν υπάρχουν σχόλια:\nΑναρτήθηκε από Michael Kokkinos στις 2:12 μ.μ. Δεν υπάρχουν σχόλια:\nΑναρτήθηκε από Michael Kokkinos στις 10:37 μ.μ. Δεν υπάρχουν σχόλια:


ΠΑΣΟΚ | 2016 March 30\nΑπό τον Τομέα Πολιτισμού του ΠΑΣΟΚ, εκδόθηκε η παρακάτω ανακοίνωση: Η επιλογή από την κυβέρνηση του ρηξικέλευθου αλλά και αμφιλεγόμενου Γιαν Φαμπρ στη θέση του καλλιτεχνικού διευθυντή του Ελληνικού Φεστιβάλ είχε σίγουρα ενδιαφέρον. Ειδικά μετά την άκομψη καρατόμηση του –απόλυτα επιτυχημένου- Γιώργου Λούκου. Δυστυχώς, το ταλέντο δεν αρκεί για μια τόσο νευραλγική θέση, κάτι που…\nΓραμματέας Στέφανος Ξεκαλάκης Συνεντεύξεις\nΣΥΝΕΝΤΕΥΞΗ ΣΤΕΦΑΝΟΥ ΞΕΚΑΛΑΚΗ ΓΡΑΜΜΑΤΕΑ ΤΗΣ ΚΠΕ ΤΟΥ ΠΑΣΟΚ ΣΤΗΝ ΕΦΗΜΕΡΙΔΑ «ΝΕΟΙ ΟΡΙΖΟΝΤΕΣ» ΚΑΙ ΣΤΟ ΔΗΜΟΣΙΟΓΡΑΦΟ ΧΡΗΣΤΟ ΔΗΜΗΤΡΙΑΔΗ Όπως γνωρίζετε στον νομό Πέλλας δημιουργήθηκε ήδη ένας χώρος φιλοξενίας προσφύγων ανοιχτού τύπου στα Γιαννιτσά και ήδη δημιουργείται άλλος ένας στην Έδεσσα. Θεωρείτε ότι οι χειρισμοί της κυβέρνησης στο προσφυγικό θέμα ήταν σωστοί; Ποια είναι η…\nΣΗΜΕΙΑ ΤΟΠΟΘΕΤΗΣΗΣ ΠΑΥΛΟΥ ΧΡΗΣΤΙΔΗ ΕΚΠΡΟΣΩΠΟΥ ΤΥΠΟΥ ΤΟΥ ΠΑΣΟΚ ΣΤΗΝ ΕΚΠΟΜΠΗ ΤΟΥ ΣΚΑΙ «ΠΡΩΤΗ ΓΡΑΜΜΗ» ΚΑΙ ΣΤΟΥΣ ΔΗΜΟΣΙΟΓΡΑΦΟΥΣ Β. ΛΥΡΙΤΖΗ ΚΑΙ Δ. ΟΙΚΟΝΟΜΟΥ Η χθεσινή συζήτηση φέρει τον τίτλο «άνθρακες ο θησαυρός», καθώς ο ελληνικός λαός δεν έγινε σοφότερος. Ο κ. Τσίπρας υποσχέθηκε ότι θα αποκαλύψει ονόματα και παρουσίασε μία σειρά νομοθετημάτων, τα οποία η κα Γεννηματά…\nΚ. Τσίπρα δεν συμφωνώ ότι έχετε χάσει κάθε ηθικό πλεονέκτημα. Όχι δεν το έχετε χάσει. Απλά δεν το είχατε ποτέ! Σημεία ομιλίας Φώφης Γεννηματά Επικεφαλής της Δημοκρατικής Συμπαράταξης και Προέδρου του ΠΑΣΟΚ στην συζήτηση Προ Ημερησίας Διατάξεως σχετικά με τις εξελίξεις στο χώρο της Δικαιοσύνης. Δέκα τρία λεπτά ακούγαμε διαπιστώσεις. Είκοσι λεπτά απαριθμούσατε αμφιλεγόμενες…


Πελεγκρίνο: " Τα ελαττώματα μας να γίνουν αρετές" - Novasports.gr\nΠελεγκρίνο: " Τα ελαττώματα μας να γίνουν αρετές"\nΟ Μαουρίτσιο Πελεγκρίνο κατάφερε να οδηγήσει την Αλαβές στον πρώτο τελικό Κυπέλλου στην ιστορία του συλλόγου. Αύριο θα βρεθεί στο Vicente Calderon, στο τελευταίο παιχνίδι, που θα φιλοξενήσει το ιστορικό γήπεδο της Ατλέτικο Μαδρίτης, για να προσπαθήσει να ανατρέψει τα προγνωστικά, απέναντι στην Μπαρτσελόνα του Λουίς Ενρίκε.\n26/05/2017 • 16:15\nΟ 46χρονος Αργεντινός, που έχει κερδίσει ένα διηπειρωτικό κύπελλο με την Βελέζ Σάρσφιλντ και την LaLiga με την Μπαρτσελόνα, μίλησε στην ισπανική εφημερίδα El Pais για το χωριό του, το σύγχρονο ποδόσφαιρο και τον τελικό.\n«Αν δεν είχα ασχοληθεί με το ποδόσφαιρο, δεν πρόκειται να έφευγα από το χωριό μου», είπε ο Πελεγκρίνο , που όταν επέστρεψε στο Λεόνες, παρατήρησε αλλαγές. «Όταν ήμουν παιδί το γήπεδο ήταν γεμάτο!».\nΟ κόσμος άλλαξε. Το ποδόσφαιρο άλλαξε. Αλλά ο προπονητής της Αλαβές, εξακολουθεί με πείσμα να παραμένει ανάμεσα στους ρομαντικούς. «Στο τελευταίο Παγκόσμιο κύπελλο, θυμάμαι που έβλεπα τη Βραζιλία και ο σχολιαστής έλεγε: “η Βραζιλία δεν έχει τη δυνατότητα να επιτεθεί”. Παρακολούθησα μετά την Ολλανδία και ο σχολιαστής έλεγε: «Δεν έχει την ικανότητα ή την ποιότητα για να νικήσει τον αντίπαλο». Βλέπω την Ισπανία που αποκλείστηκε και έλεγαν: «Η Ισπανία δεν έχει την ποιότητα». Κοιτάζω την Αργεντινή, το ίδιο: «Δεν μπορεί ...».\nΔεν είναι πραγματικά δύσκολο να βρεθούν οι χώροι όταν επιτίθεσαι και μπροστά σου έχεις δέκα παίκτες, καλά οργανωμένη άμυνα, που σε αναγκάζει να σκεφτείς για ένα δέκατο του δευτερολέπτου; Αυτό είναι το πιο δύσκολο πράγμα στο σύγχρονο ποδόσφαιρο. Χρειάζεται ακρίβεια και ταχύτητα για να βρεις αυτούς τους χώρους. Έτσι, οι παίκτες που μπορούν να κινηθούν μέσα σε λίγο χώρο και με ταχύτητα αξίζουν από πέντε έως 30 εκατομμύρια. Το πιο δύσκολο πράγμα είναι να λειτουργήσει η επίθεση».\nΗ Αλαβές πανηγύρισε μία εντυπωσιακή νίκη (1-2) απέναντι στην Μπαρτσελόνα στο Camp Nou τον Σεπτέμβριο, αλλά ο Πελεγκρίνο προειδοποιεί ότι αυτό θα είναι ένα διαφορετικό παιχνίδι. «Για να κερδίσεις την Μπαρτσελόνα χρειάζεται να κάνεις πολλά πράγματα καλά, όχι μόνο να κλείνεις τους χώρους», είπε. «Η εμπειρία μας έχει διδάξει ότι τα καλά και τα άσχημα αποτελέσματα είναι όλα στο ίδιο πακέτο. Τα ελαττώματα μας να γίνουν αρετές. Ενας αγώνας είναι σαν ένα χορό δύο άτομα».


Τα φρέσκα του χειμώνα | www.olivemagazine.gr\nΚάθε εποχή έχει τη δική της σοδειά από φρούτα και λαχανικά. Τα βάζουμε στο καλάθι και τις συνταγές μας όταν είναι στην εποχή τους, για να τα γευόμαστε όταν είναι στις μεγαλύτερες νοστιμιές τους. Ο χειμώνας μπορεί να μην έχει την αφθονία του καλοκαιριού, αλλά έχει κι αυτός την ποικιλία του.\nΑγκινάρες. Παρά τα αγκάθια τους καθαρίζονται εύκολα και άλλωστε, κυκλοφορούν στην αγορά και έτοιμες καθαρισμένες, τουρσί ή κατεψυγμένες. Είναι καλή πηγή βιταμίνης Κ και αντιοξειδωτικών. Φρέσκες και αλειμμένες με λίγο λεμονάκι γίνονται καλό συνοδευτικό για τσίπουρο και τσικουδιά, μπαίνουν σε σαλάτες και ταιριάζουν πολύ στο φρικασέ.\nΚαρότα. Περιέχουν βιταμίνες του συμπλέγματος Β, υδατάνθρακες, πρωτεΐνες, φυτικές ίνες ασβέστιο και σίδηρο. Ταιριάζουν πολύ σε σαλάτα λάχανο, σε σαλάτα με βραστά λαχανικά, σούπες, ψητά κατσαρόλας και κέικ.\nΚουνουπίδι. Όταν μαγειρεύεται αφήνει το στίγμα του στο χώρο, η υψηλή θρεπτική του αξία, όμως, αξίζει την έντονη μυρωδιά. Μεταξύ άλλων, το κουνουπίδι περιέχει βιταμίνες C και Κ, φυλλικό οξύ, φώσφορο και κάλιο. Ωμό και βραστό γίνεται διαιτητική σαλάτα, αλλά πιο νόστιμο είναι γιαχνί και σουφλέ.\nΚρεμμυδάκια φρέσκα. Πλούσια σε βιταμίνη C, κάλιο, μαγνήσιο, ασβέστιο και φυτικές ίνες, τα φρέσκα κρεμμυδάκια είναι το βασικό συστατικό για πράσινες χειμωνιάτικες σαλάτες, πατατοσαλάτες, χορτόπιτες και σούπες.\nΛάχανο. Τόσο τα πράσινα όσο και τα μωβ λάχανα είναι καλή πηγή βιταμινών C, B και Κ, καθώς και καλίου και φωσφόρου. Τα χρησιμοποιούμε για να ετοιμάσουμε νόστιμες χειμερινές σαλάτες, λαχανοντολμάδες και λαχανόρυζο.\nΛαχανάκια Βρυξελλών. Μέλη της μεγάλης οικογένειας που περιλαμβάνει το λάχανο, το μπρόκολο και το κουνουπίδι, τα λαχανάκια Βρυξελλών είναι ένα νόστιμο χειμερινό λαχανικό πλούσιο σε βιταμίνες A, C και Ε. Γίνονται ωραία ζεστή σαλάτα και συνοδευτικό για ψητά κρεατικά και ψάρια.\nΜαρούλι. Η πρώτη επιλογή για σαλάτα τον χειμώνα, το μαρούλι ταιριάζει πολύ με ψητά κρέατα, ενώ συνδυάζεται με διάφορα υλικά, όπως αποξηραμένα φρούτα, τυρί και ξηρούς καρπούς. Ψιλοκομμένα μαρούλια βάζουμε και στο φρικασέ. Όσο για θρεπτικά συστατικά; Περιέχει βιταμίνες Α, Β, C και Ε.\nΜπρόκολο. Είτε το αγαπάς είτε όχι, το μπρόκολο είναι πολύ σημαντικό για τη διατροφή μας, καθώς περιέχει βιταμίνη C, ασβέστιο, μαγνήσιο, φυλικό οξύ και κάλιο. Με μπρόκολο γίνονται νόστιμες ωμές και βραστές σαλάτες, σάλτσες για ζυμαρικά, σουφλέ και τάρτες.\nΠαντζάρια. Οι βαθυκόκκινοι βολβοί τους δίνουν χρώμα στο τραπέζι (και στο τραπεζομάντιλο αν δεν προσέξουμε), ενώ οι γλυκιά γεύση τους δεν αφήνει κανέναν ασυγκίνητο. Είναι πλούσια σε βιταμίνη C, αντιοξειδωτικά, φυτικές ίνες αλλά και σάκχαρα γι’ αυτό αποφεύγουμε την υπερκατανάλωση. Τα απολαμβάνουμε συνήθως βραστά σε φέτες ή ξυσμένα, με ελαιόλαδο και ξίδι ή γιαούρτι με σκόρδο και καρύδια σαν παντζαροσαλάτα δηλαδή.\nΠράσα. Με γλυκιά γεύση και πολλά θρεπτικά συστατικά, τα πράσα είναι σημαντικό στοιχείο μιας ισορροπημένης διατροφής, αλλά και συστατικό που δίνει ιδιαίτερη γεύση στα πιάτα μας. Είναι καλή πηγή βιταμίνης Α και άλλων αντιοξειδωτικών και τα προσθέτουμε σε πίτες και τάρτες. Με πράσα ετοιμάζουμε, όμως και υπέροχες σούπες, όπως και το περίφημο πρασόρυζο.\nΣελινόριζα. Μοιάζει με μεγάλη ανομοιόμορφη πατάτα, αλλά δεν έχει καμία σχέση. Προσφέρει πρωτεΐνες, υδατάνθρακες και φυτικές ίνες. Έχει ξεχωριστή γεύση και ελάχιστες θερμίδες. Τη συναντάμε σε πουρέ, σούπα βελουτέ και χοιρινό αβγολέμονο, αλλά γίνεται πολύ νόστιμη και ψητή στο φούρνο!\nΣπανάκι. Γεμάτο βιταμίνες και σίδηρο υπόσχεται να μας δώσει δύναμη αλλά και πολύ γεύση. Η σπανακόπιτα είναι κλασική και αγαπημένη συνταγή με σπανάκι. Πολύ καλό και το σπανακόρυζο, ενώ συνδυάζεται ακόμα με λάχανο σε φρέσκες πράσινες σαλάτες.\nΑβοκάντο. Ξεχωρίζει ως το μόνο φρούτο με λιπαρά. Είναι, όμως, καλή πηγή βιταμίνης Ε, καλίου και φυτικών ινών. Αν και φρούτο δεν το συναντάμε σε φρουτοσαλάτες, αντιθέτως μπαίνει σε πράσινες σαλάτες (δοκιμάστε το επίσης με βραστά κολοκυθάκια και φλέικς παρμεζάνας) και ταιριάζει πολύ με σολομό και γαρίδες.\nΜήλα. Τα άφησε κληρονομιά το φθινόπωρο και συνεχίζουν να είναι πολύ καλή φρουτένια επιλογή και το χειμώνα. Περιέχουν βιταμίνη C, κάλιο, υδατάνθρακες και φυτικές ίνες. Η μηλόπιτα είναι το καλύτερο συνοδευτικό για τσάι δίπλα στο τζάκι. Πιο αθώα επιλογή η φρουτοσαλάτα και η κομπόστα. Μήλα βάζουμε σε σαλάτες, ορεκτικά, κέικ και στο γιαούρτι πασπαλισμένα με κανέλα.\nΠορτοκάλια. Εντάξει κι αυτά τα βρίσκουμε από το φθινόπωρο, όπως και τα περισσότερα εσπεριδοειδή, αλλά το χειμώνα είναι στο φόρτε τους. Προσφέρουν βιταμίνη C, Α και Β, κάλιο, ασβέστιο, σίδηρο, ιώδιο, φώσφορο, μαγγάνιο, νάτριο και ψευδάργυρο. Με το χυμό τους ξεκινάει καλά η μέρα, αλλά τον βάζουμε και στα γλυκά. Οι φλούδες τους αρωματίζουν σιρόπια, τσάι και το ζεστό κρασί που είναι ένα κι ένα για τις κρύες χειμωνιάτικες νύχτες.\nΜανταρίνια. Το μικρό τους μέγεθος ξεγελάει και δεν καταλαβαίνουμε για πότε φάγαμε 3-4 μανταρίνια μαζεμένα. Το χειμώνα είναι η πιο γλυκιά στιγμή τους, αφού οι πιθανότητες να πετύχουμε ξινό μανταρίνι είναι λίγες. Περιέχει βιταμίνες Α και C, φυτικές ίνες, νάτριο, ασβέστιο, κάλιο και μαγνήσιο και τα τρώμε φρέσκα, τα κάνουμε λικέρ και η φλούδα τους αρωματίζει ευχάριστα τα κέικ.\nΛεμόνια. Έχουν άφθονη βιταμίνη C και ο χυμός και το ξύσμα τους είναι σύμμαχος στην κουζίνα. Λεμονάδα, σορμπέ, lemon pie, κέικ, dressing για σαλάτες και ψητά…Χρειάζεται να πούμε κι άλλες νόστιμες χρήσεις τους;\nΡόδι. Η παράδοση θέλει να σπάμε ένα ρόδι την πρωτοχρονιά για γούρι. Επίσης το προσθέτουμε στις γαρνιτούρες, αλλά και στις σαλάτες για να τους δώσουμε χρώμα. Πολύ καλός και ο χυμός του. Τα πολλά μικρά σποράκια του εκτός από τύχη δίνουν βιταμίνη C, φυλλικό οξύ, σίδηρο, κάλιο, φυτικές ίνες και είναι τίγκα στα αντιοξειδωτικά.